ИнтерФУТБОЛ :: Изланса Эктор Купер, термамиз бўлади супер\nИзланса Эктор Купер, термамиз бўлади супер\nЭктор Купер олдида терма жамоамиз миқёсида ҳал қилиниши зарур муаммолар бисёр. Бу беихтиёр улуғ ижодкор Абдулла Қодирийнинг ХХ аср 20-йилларидаги руҳий ҳолатини ёдга солади.\nБуюк ёзувчи «Ўтган кунлар» романида «Халқимизнинг ҳозирги аҳволи қандай ва унга муносиб лидер - йўлбошчи борми?» қабилидаги улкан саволга жавоб излаганди.\nРоман воқеаларидан маълумки, катта авлод вакили Юсуфбек ҳожи ва унинг ўрнини эгаллаши зарур ҳисобланган Отабек лидерлик миссиясини бажаришолмайди. Асар якунида донишманд Юсуфбек ҳожи узлатга чекинади, жасоратли Отабек эса юрт ҳимояси йўлида мардларча ҳалок бўлади.\nХалқимиз учун қадрли ушбу образлар хусусида муаллиф чиқарган яширин хулоса шу қадар қайғули ва ҳасратлидир. Ҳар икки образ Туркистон тимсоли - суюкли Кумушни фожиадан асраб қололмайди. Чунончи, донишмандлик ва жасурлик лидерлик эмас, албатта...\nАргентиналик мутахассис қўл остида ҳам, ҳеч шубҳасиз, ватанпарвар ва маҳоратли футболчилар жамланишган. Бироқ уларнинг қайси бири келажакда терма жамоамиз лидери даражасига кўтарилади? Одил Аҳмедов янги етакчига қандай муносабатда бўлади, уни қўллаб-қувватлайдими?\nБирдан порлаб, етуклик палласини бошидан кечираётган Сервер Жепаровга ижобий маънода рақобат туғдиргани Одилнинг эсидами? У кўз ўнгимизда ўз вақтини кутди ва аста-секин бош жамоамиз лидери мақомига эришди. Энди эса эстафета таёқчасини кимгадир топшириши керак.\nТўғри, бу мавзу муҳокамаси айримлар учун эртароқдай туюлиши мумкин. Лекин вақт кутиб турмайди ва янги етакчи ўз-ўзидан туғилиб қолмайди. Назаримизда, Эктор Куперни ҳозир айни шу муаммо қийнамоқда. У Миср терма жамоасида Муҳаммад Салоҳ салоҳиятига таянгани аниқ. Ҳаттоки, Салоҳ «Челси»да порлаш имконини тополмаган вақтларда ҳам унга катта ишонч билан қараганди.\n«Ливерпуль» юлдузининг оптимал ёши ва ҳавас қиларли функционал ҳолати эса, Эктор Купер ғоялари тантанасини таъминлади. Энди мураббий шу ишни Ўзбекистон миллий жамоасида амалга ошириш зарурлигини жуда яхши тушуниб турибди.\nТаъкидлаш жоиз, Миср термаси муҳитида етилган вазият Эктор Купер футбол фалсафаси учун жуда мос тушиб, унга ЖЧ-2018 эшикларини очди. Асосий факт шуки, аргентиналик мутахассис Миср футболининг 28 йиллик орзусини рўёбга чиқарди. Тақдирни қарангки, у терма жамоамизда ҳам худди шундай муддатга дуч келмоқда.\nҲа, ЖЧ-2022 вақти Хиросимадаги машҳур ғалабамизга роппа-роса 28 йил тўлади. Ҳар қанча ғашлик қилмайлик, балки тақдир унинг зиммасига яна шундай саодатли миссия юклагандир. Мазкур улуғ вазифани уддалаш учун эса, Купер аввало, келажак лидерини аниқлаши даркор.\nФикримизча, бу масалани ҳал этиш бизда бир мунча қийин кечиши турган гап. Таъкидлаганимиздек, Миср терма жамоасида вазият ва энг муҳими, Муҳаммад Салоҳ феномени Эктор Купер учун тайёр эди. Бизда эса анча чигаллик ҳукмрон. Гарчи Одил Аҳмедовнинг шашту-шижоати ҳамон мухлисларни қувонтирсада, функционал ҳолати энди унинг хоҳишларига аввалгидек бўйсинавермайди.\nАфсусланарли, аммо тан олиш зарур саналган бу факт мураббийга ҳам аён, албатта. Очиғи, шу руҳда мулоҳаза ёзиш бизга осон эмас. Лекин нима қилиш керак, тараққиёт орзусида бор ҳақиқатни айтиш ва унинг олдида бош эгишга мажбурмиз. Ишончимиз комилки, Одил мард йигит, маҳоратли футболчи ва бизни тўғри тушунади.\nЗеро, гап ЖЧ-2022 орзусию, унга қайси лидер бошчилигида етишиш ҳақида бормоқда. Янги етакчини топиш ва оёққа қўйишда Эктор Куперга энг яқин кўмакчи ҳам айнан Одил Аҳмедов ҳисобланади.\nЖЧ-86да собиқ иттифоқ термасининг яққол лидери Игорь Беланов бўлсада, Валерий Лобановский жамоа кайфиятини бошқаришда тажрибали Олег Блохинга суянганди. Бугун Эктор Купердан ҳам шундай оқилона йўл тутиш талаб этилади.\nБизнингча, у янги етакчи танлаш борасида ҳозирча Отабек Шукуровга умид боғламоқда. Балки келажакда унга Одил Ҳамробеков ва Икром Алибоев рақобат туғдиришар. Ҳар ҳолда, бизнинг тахминий мулоҳазаларимиз шундай. Воқеалар ривожи қандай тус олишини эса вақт кўрсатади.\nҲозирча Эктор Купер терма жамоамиздаги ишини алифбони ўрганаётган биринчи синф уқувчиси каби бошлади. Бу каби кескин хулосанинг сабаби шуки, у Сурия терма жамоасига қарши кечган ўйинда юксак талабларга аввал жавоб беролмаган, бундай кейин ҳам ишончни оқлашлари даргумон футболчиларни бошланғич таркибга қўйди.\nЙўқ, Жавлон Иброҳимов, Ҳусниддин Ғофуров, Иван Нагаев каби футболчилардаги ўзига хос истеъдодни ҳеч ким инкор этмайди. Захирадан майдонга тушган Сардор Собирхўжаев, Сардор Мирзаев ва Санъат Шихов ҳам ўз клубларида муносиб тўп суришади.\nФақат бу футболчилар терма жамоа муҳитига шу вақтга қадар мослашиб кетишолмаган, яъни аввалроқ уларнинг бор имконлари кўзга ташланиб, мутахассислар ва мухлисларга маълум бўлиб улгурган.\nЭктор Купер эса синаб кўриш шарт бўлмаган футболчиларни жамоага чорлади. Ҳар ҳолда, ЖЧ-2022 йўлланмасини кўзлаган мураббий бугун 30 ёшдан ҳатлаган футболчиларни хизматидан кенг фойдаланмайди. Ўртоқлик учрашувлари воситасида футболчиларни синаш ва таркибни шакллантириш эмас, балки оптимал ўйин вариантини техник-тактик жиҳатдан тоблаш муҳимроқ.\nШундоқ ҳам Рўзиқул Бердиев ва Темур Кападзе раҳбарлигида ўтказилган ўртоқлик учрашувлари самараси ҳавога учди. Ўша ўйинларда Рўзиқул Бердиев ва Темур Кападзе қандай мақсадларни кўзлашган, нималарни режалаштиришган - буларнинг барчаси Эктор Купер учун аҳамиятсиз. Футболчиларимиз ҳам ўша баҳслардан тегишли хулоса чиқаришмаган, чоғи. Осиё ўйинлари чорак финали ва Сурия термасига қарши кечган «ўртоқлик» буни исботлади.\nЭҳтимол, шунинг учун бўлса керак, футболимиз муҳитидаги норози кайфиятни зийраклик билан илғаган Эктор Купер ҳам ҳозирча мўъжиза кутмаслигимизни таъкидлашдан чарчамаяпти. Сезяпсизми, ҳаттоки, кўпни кўрган аргентиналик ҳам чўчимоқда. Ҳолбуки, ортга йўл йўқ ва мўъжизага ишонмай футбол ўйнаш маъносиздир.\nМуҳтарам мухлис! Эктор Купер тўтиқуш каби ҳар қанча такрорламасин, биз мўъжиза рўй беришига ишонайлик. Унутмайликки, мўъжизага ишонмаслик умидсизлик даракчисидир. «Темир тирноқ» исландлар дарвозасига 6та жавобсиз гол уриш мўъжиза эмасми? 2 ойча муқаддам Исландия термасининг шу қадар йирик ҳисобда мағлубиятга учраши тасаввурга сиғармиди?!\nЭнди эса Швейцария термаси шу ишни осонгина амалга оширди. Европа Миллатлар лигасининг Евро-2020га йўлланма берадиган авангард бўғинида шундай натижа қайд этилиши дарҳақиқат, мўъжиза!


Назм бўстони – Farg`ona haqiqati\n«Доям қуёш, мени туққан буюк осмон»\nМунавваранинг мунир шеърлари табиат хоссаларига қондош ва жондош. У ўсимликлар шивир-шивирида, дов-дарахтлар чайқалишида одамларга хос хислат-хусусиятлар кўради. Одамларнинг феъл-атворидан, юриш-туришларидан, ғала-ғовур табиатидан табиатдек табиийлик, самимийлик, бетакрор гўзалликлар қидиради. Кўрганда, топганда ёш боладек севинчи ичига сиғмайди, осмонлар қадар бўйлайди. Шу боисмикан, шоира сатрлари ниҳоятда кўнгилга яқин, жудаям дилкаш, дилбар, дилроз. Бағоят табиий, самимий туйғулар. Дилнинг қатим-қатимларидан силқиб сатрларга тўкилган. Улар меҳр-муҳаббатнинг, оқибатнинг, аёллик иффат-назокатининг сўзлар шаклига кирган маънолари…\nМунаввара шеърларига буткул борлиғини тўкади. Тасвирлаётгани хоҳ тупроқ ёки гулми, хоҳ тун, офтоб ёхуд ёруғликми, хоҳ ҳис-туйғулари тавсифи ёки табиат хоссалари бўладими, унга вужуд-вужуди билан сингишиб кетади. У тасвирлаётган нарсасидан онийлик ва боқийлик ўртасидаги мазмун-моҳиятни излайди. Хусусан, гўзалликнинг боқийликка дахлдор жиҳатлари маъносини ловуллатиб юборади.\nУмуман, бадиий тафаккур тарзи, образлар қурилиши жиҳатдан миллий ўзбекона хислат-хусусиятлари балқиб турган Мунаввара шеърлари ўзини излаган, кўнглини топган, асморларини ўқувчилари билан нондек ушатиб бўлишган қалбнинг хўрсиниқларидир. Дарду қувончларини, армон-ўкинчларини ҳаётий кузатишлари-ю, тажрибаларига йўргаклаб улғайтираётган очиқ кўнгил саҳифаларидир. Шеърлари Мунавваранинг ҳам борлиги, ҳам борлиғи. У ана шу жиҳатлари билан нажиб.\nМен кўз очиб кўрган ёруғ оламда,\nДер эдим, мунисим ёлғиз онам-да,\nАжиб хотиралар жонланар менда –\nЙўргагимда сени кўраман, Ватан!\nБу кўҳна заминга қўйиб илк қадам,\nҚоқилсам, таянчим бўлганда отам,\nКўз олдимда турар сувратинг ҳар дам,\nЙўлагимда сени кўраман, Ватан!\nБола кўнглим баҳорни суйган куним,\nКўкламу майса исин туйган куним,\nОнамга деб бир чечак узган куним,\nТилагимда сени кўраман, Ватан!\nҲаёт – денгиз эрур, умрдир – карвон,\nУчди оққуш ўзга соҳилга томон,\nДуолар қадалган ифори райҳон\nКўйлагимда сени кўраман, Ватан!\nБахтимга бойланди илоҳий ришта,\nБешигимда ётар жажжи фаришта,\nМоҳир кулол Ўзи қўллар ҳар ишда,\nГўдагимда сени кўраман, Ватан!\nБоғимда шовиллаб ўсди дарахтлар,\nШамоллар йўлини тўсди дарахтлар,\nХокисор одамнинг дўсти дарахтлар,\nТерагимда сени кўраман, Ватан!\nУзилсам ё сендан кетсам йироқлаб,\nЮрасанми номим кўксингда сақлаб?!\nҲатто руҳим сени келгай сўроқлаб,\nЮрагимда сени кўраман, Ватан!\nТақдиримда сени кўраман, Ватан!\nКеча сим қоқмадинг, кун бўйи кутдим,\nҚўлимдан тушмади телфон тунда ҳам.\nОвозинг эшитсам, яхши ухлардим,\nОғриб қолмадингми, ўйладим болам.\nИш деб, жон куйдириб юрасан доим,\nЗаҳматлар чарчатиб қўймасин дейман.\nСақласин ҳасаду қасддан Худойим,\nБолам,тушимда ҳам ғамингни ейман.\nСени йўқлаб келди, кеча бир аёл,\nҚизи шеър ёзармиш, мақтади, толдим.\nБолалик пайтингга чорлади хаёл,\nШоир бўлганингни сезмай ҳам қолдим.\nЎкинган бўлсанг ҳам, энди ким билар,\nРўзғорим юкини бирга тортганим.\nЎйласам кўксимни чўғдек куйдирар,\nСуйган китобингни ўтга отганим.\nҚачон, қаерларда шеър ёздинг, қизим,\nКимлардир юрибди қизини мақтаб.\nШоир қилдимикан бешик бошида,\nОйнинг нурларида ўқилган китоб.\nОрзуинг нима деб, сўрамадим ҳам,\nСен моҳир тикувчи бўласан, дедим.\nМум тишлаб яшаган, шоирим болам,\nАйтган сўзларимга кирасан, дердим.\nКеча кўп ўйладим, дуолар қилдим,\nКунора сим қоқсанг, нима бўларди?\nАйтаман, эртага пенсам чиқар кун\nУканг телфонингга тўлаб қўяди…\nМенинг ақлу салобатим ўзим билан,\nДиёнатим доим босган изим билан.\nИймонимни иноқ этиб сўзим билан,\nМен қоқинган ерда сизга нима қолди?\nОғриса ҳам, урган юрак уриб турар,\nМени суйган, ҳамон ўша суйиб турар,\nҚайда бир дил, ёниб турар, куйиб турар,\nМен тўкилган ерда сизга нима қолди?\nНавқиронман, шохи-шаббам синмас осон,\nДоям қуёш, мени туққан буюк осмон.\nНурга томон кетаяпман, қара, ҳамон,\nНил тортилган дилда сизга нима қолди.\nМен бутунман, кўриб қаддинг букилгандир,\nМен шодланган онда ёшинг тўкилгандир.\nПешонамда бори азал битилгандир,\nМен сотилган тилда сизга нима қолди.\nҲасад – сен руҳимга ўралган илон,\nЮрагим қонини шимирган зулук,\nХаёлим чалғитган шубҳа-ю гумон\nИблис деворидан очилган туйнук.\nЭзгулик, адолат кўрсатар кучин,\nКимдир юксакроққа ташласа қадам,\nҲасад — сенинг кўксинг куяди нечун\nСингани йўқ ҳали, қўлимда қалам.\nЭй, қалдирғоч, қайга шошасан,\nИнингдан хас тушса авайлаб,\nЎз ўрнига қўяди жойлаб.\nПолапони учишин пойлаб\nТурган элни қайдан топасан?\nБу бир элки, бағри кенг – ҳотам,\nЕтти ўлчаб ташлайди қадам,\nБўйласа ҳам дил уйига ғам,\nКулган элни қайдан топасан?\nКелмай қолса уйига меҳмон,\nЖони ҳалак, югурар ҳар ён,\nҚуш сайраса, тунда туриб нон\nЁпган элни қайдан топасан?\nЎнта бўлса – ўрни бўлак, деб,\nБир кун бўлар менга тиргак, деб,\nЭл тинчига ўғлон керак, деб\nТуққан элни қайдан топасан?\nБаҳор келса элни сўроқлаб,\nОмонлик деб, уйини оқлаб,\nБир чечакни кўзига йиғлаб\nСуртган элни қайдан топасан?\nҲол сўрасанг, нон тутар деҳқон,\nСўзламаган умрида ёлғон.\nЕр киндигин узарга имкон\nТопган элни қайдан топасан?\nҲар болага – биттадан макон,\nМеҳнат қилиб топар бахт ва шон.\nЎзи терак экиб, ўзи том\nҚузғунга ҳам қўймайди тузоқ,\nБир хатосин ўйлайди узоқ,\nҚўшни ўтса, қирқ кунлаб чироқ\nЁққан элни қайдан топасан?\nЭй қалдирғоч, бевафо санам,\nКетма, қорлар ёғса нима ғам,\nҚуш инига тунда ёқиб шам\nТутган элни қайдан топасан?\nБундай элни қайдан топасан…\nСекин бориб, отам пойига,\nТиз чўкаман бошимни қўйиб.\nЮзим босиб тупроқ-лойига,\nОстонада йиғлайман тўйиб.\nСўнг гуллаган бодом тагида,\nЎтираман дарахтни қучиб.\nУ – отамнинг қизи бўлди-да,\nМен кетганда Тошкентга кўчиб.


Адабиётдан йироқ режиссёрлар сценарий ёзадиган бўлишди ёхуд «Ўзбеккино»да катта ислоҳотлар қилиш керак\nУ пайт ёш эдим.\nЁзувчи ва драматург Мирзапўлат Тошпўлатов билан суҳбат...\n— Сизнинг кўпгина ҳикоя ва қиссаларингиз кино экранларига кўчган. «Юракдаги сир» номли ҳикоянгиз асосида «Гуноҳ», «Тавба», «Олов қаъридаги фаришта» каби фильмлар ишланган.\n— Бу асарни Фарҳод Ҳайдаров деган режиссёр ўқиб фильм қиламиз, деганида хурсанд бўлдим. У пайт ёш эдим. Очиғи, сценарий ёзиш йўл-йўриғини ҳали билмасдим. Дастлаб, бир иккита сценарийларни ўқиб кўрдим. Кейин уларга сценарий ёзиб бердим. Сценарий режиссёрга, актёрларга ёқди. Фильм чиққанида катта тантана бўлди. Панорамманинг маҳобатли саройи тўлиб кетди. Aбдулла Орипов, Одил Ёқубов, Тўлапберган Қайпбергановлар келишди. Кейин «Гуноҳ», «Тавба», «Юракдаги сир» ҳикоям асосида «Олов қаъридаги фаришта» суратга олинди.\n— Учала фильмни ҳам битта режиссёр ишлаганми?\n— «Гуноҳ» билан «Тавба»ни Фарҳод Ҳайдаров суратга олди, кейингисини Юсуф Розиқов.\n— «Занжир» сериали ҳаётий воқеами ёки?..\n— У пайтларда 1980 — 1990 йилга қадар ҳар бир инсоннинг овоз чиқариб айтолмайдиган орзуси бўлар эди. Бу ҳам бўлса «Қани эди Мустақил бўлсак, ўзимизнинг тилда гапирсак, қани эди ўзимизнинг мустақил армиямиз бўлса» деган. Мен элнинг бу дардини «Ўта махфий дафтар» қиссам орқали ёритишга ҳаракат қилдим. Асар «Ёзувчи» газетасида чоп қилина бошланди. Қизиқиш катта бўлиб турганда, ғаламислар томонидан тўхтатилди. Қиссани ёзаётганимда буни кино қилиш керак, деган фикр хаёлимизга келди. Кейин киносценарий ёздим. Сценарий Санжар Бобоевга маъқул тушди. У ҳақиқий режиссёр экан. Муаллифнинг асарига ҳурмат билан қаради. Шундай режиссёрлардан фойдаланиш керак. Тўғри, телевизорга чиқиб мақтаниш, мукофот олдик, дейиш кўп. Аммо, мириқиб кўрса бўладиган кинолар оз.\nАдабиётдан йироқ баъзи режиссёрларнинг ўзлари сценарий ёзадиган бўлишди. Баъзи журналистлар эса асар муаллифи қолиб, режиссёрларни мақташ билан овора. Энг ёмони, айрим режиссёрлар китоблардан, чет эл фильмларидан кўчириб муаллиф бўлиб қолмоқда. Оқибатда, иккинчи маротаба кўргиси келмайдиган фильмлар кўп. Умуман, «Ўзбеккино»да катта ислоҳотлар қилиш керак ҳали.\n— Сиз кино оламига яқинсиз. Бугунги ўзбек киноси ҳақида қандай фикрдасиз?\n— "Ўзбеккино"дагилар янги, ишбилармон раҳбар атрофида бирлашиб, бир тану бир жон бўлиб ишлашса, санъатимиз ривожланади. Бизда кино бўладиган асарлар жуда кўп, Миркарим Осим, Одил Ёқубов, Ўктам Усмонов, Пиримқул Қодиров, Тоғай Мурод, Шукур Холмирзаев, Неъмат Аминов, Эркин Аъзам, Нурали Қобил, Шойим Бўтаев сингари ёзувчиларнинг кўп асарлари дунёга чиққан. Кинонинг дунёга чиқиши учун яхши ёзувчи ва режиссёр ҳамкорлигини мустаҳкамлаш зарур. Илгарилари сценарийлар Ёзувчилар уюшмасида муҳокамадан ўтиб, сўнг суратга олинарди.\n— Энди «Фаришта» ҳақида суҳбатлашсак. Сериални кўрмаганларга шу сериалнинг ғояси, моҳияти ва қисқача сюжети ҳақида гапириб ўтсангиз.\n— Сериалнинг асосий қаҳрамонлари шаҳар озодалиги, софлигини ушлаб турадиган ободонлаштириш бошқармаси ишчиларидир. Aгар шулар 4-5 кун ишламаса, кўчалар кирланиб кетади, лекин одамлар уларни қадрлашмайди. Бу фильм "Маданият ва Маърифат" телеканалида тасвирга туширилди.\nХуршид исмли йигит режиссёрлик қилди. У илгари «Тандир» номли комедиямни суратга олган эди. Мен тарихга қизиқаман. Муқанна ҳақида, полвонлар ҳақидаги қиссалар ёзганман. Ўзбек халқининг Темур, Спитамен, Муқанна, Тўмарис, Гўрўғли, Алпомиш каби қаҳрамонлари бор. Шулар ҳақида кинолар олиб, жаҳонга кўз-кўз қилсак арзийди.\nМузаффар Муҳаммадназар суҳбатлашди


Болани иситмаси чиқса нима қилиш керак — муолажалар, дорилар, тавсиялар - DAVOLASH\nБолани иситмаси чиқса нима қилиш керак — муолажалар, дорилар, тавсиялар\nАвтор Davo На чтение 9 мин Просмотров 677 Опубликовано 11.12.2019\nТана ҳароратини ўлчаш\nНима учун ҳарорат кўтарилади\nБоланинг иссиғи борлигини қандай билиш мумкин\nИситмани қачон тушириш керак\nБолани иссиғини қандай тушириш керак\nҚачон шифокор чақириш керак\nЁрдам кўрсатиш усуллари\nИситма чиққанда нима қилиш мумкин емас\nБолаларда иситма чиқса нима қилиш керак, у қачон хавфли бўлади, дорихонадан қандай дори-дармонлар сотиб олиш ва қачон шифокорга мурожаат қилиш керак, саҳифада батафсил.\nДастлаб тана ҳарорати ҳар доим ҳам 36.6 °C бўлиши шарт емаслигини тушуниб олиш керак. Бу ўртача қилиб олинган қиймат саналади, соғлом инсонда еса нормал температура 36.1 дан 37.2 °C гача оралиқда бўлади ва ҳатто кун давомида ўзгариб туради ҳам. Масалан, овқатланиш ёки оғир жисмоний фаолликдан кейин.\n«Болани температураси чиқибди» деганда кўпинча иситма — тана ҳарорати 37,2 °C дан юқори бўлган ҳолат тушунилади.\nАгар ҳарорат термометрни ректал (тўғри ичак орқали) ёки қулоқ ичига киритиш орқали ўлчанса, нормал бўлмаган деб таснифланадиган кўрсаткич юқорироқ бўлади — 38 °C ва ундан зиёд. Оғзаки ўлчовда еса 37,8 °C ва ундан юқори.\nИситма — организмнинг турли хил инфекцияларга қарши ҳимоя реакциясидир. Юқори ҳароратда бактериялар ва вируслар омон қолиши қийинроқ бўлади, шунинг учун организм хавфли микроорганизмларни йўқотиш жараёнини бошлайди ва айни пайтда иммунитет тизимини фаоллаштиради.\nКўпинча болаларда ҳарорат респиратор инфекциялар ёхуд халқ орасида шамоллаш деб аталадиган ҳолат туфайли кўтарилади. Аммо бу ягона сабабчи емас: иситма кўплаб бошқа касалликларда ҳам ўзини намоён қилади. Инфекциялардан ташқари жароҳатлар, қизиб кетиш, саратон, гормонал ва аутоиммун касалликлар, шунингдек, ножўя таъсирга ега бўлган баъзи дорилар ҳароратнинг кўтарилишига сабабчи бўлиши мумкин.\nКатталар ўзларида иситмани маълум бир аломатлар орқали аниқлаб олишлари мумкин, жумладан:\nВаража ва титроқ.\nТили чиққан болалар ҳам юқоридаги каби аломатлардан шикоят қилишлари мумкин. Бироқ чақалоқларнинг иссиғи чиққанда улар ўз ҳолатини ифодалаб бера олишмайди. Шу туфайли ҳароратни ўлчаш учун кўрсатма бўлиб қуйидаги белгилар хизмат қилади:\nОвқатланиш ёки емишдан бош тортиш.\nУйқучанлик, чарчоқ, пассивлик.\nПешонани ушлаб кўриш асосида иситма ҳақида гапириб бўлмайди. Фақатгина соз бўлган термометр кўрсаткичига ишониш мумкин.\nИситма — инфекцияларга нисбатан тегишли иммунитет жавоби мавжудлиги белгиси ҳисобланади. Шу сабабли, тикланишни кечиктирмаслик учун уни туширишга шошилмаслик керак.\nОдатда иситма туширувчи воситаларни тана ҳарорати ректал ўлчовда 39 °C гача, қўлтиқ остида ўлчанганда еса 38,5 °C га йетганда қўллаш тавсия етилади.\nКўпчилик юқори ҳарорат мия ҳужайраларига зарар йетказиши мумкин деб ўйлаб қўрқишади. Бироқ, ЖССТ маълумотларига кўра, ҳарорат 42 °C га йетмагунча у болалар учун хавфсиздир.\nИситма мустақил касаллик емас, балки фақатгина унинг аломатидир. Тана ҳарорати дорилар билан туширилганда касалликнинг ташқи кўриниши яширилади, лекин унинг ўзи даволанмайди.\nКамдан-кам ҳолларда болалардаги жуда юқори температура фебрил тортишишлар — мушакларнинг беихтиёр қисқаришини келтириб чиқариши мумкин. Бу ҳолатнинг ташқи кўриниши жуда қўрқинчли ва ота-онанинг ваҳима қилишига сабаб бўлади, лекин кўпинча хуружлар ўз-ўзидан тўхтайди ва ҳеч қандай оқибатларга олиб келмайди.\nҲар қандай ҳолатда тиббий ходимларни чақириш ва бола ўзига зарар йетмаслигига ишонч ҳосил қилиш керак: уни ёнбошига ётқизиш, ушлаб туриш, қалин кийимларини йечиш. Боланинг оғзига бирон нарса солишга ҳаракат қилмаслик керак, бу жароҳатлар хавфини оширади.\nИситмани ҳар бир инсон турлича бошдан ўтказади: баъзи болалар 39 °C да ҳам бемалол ўйнаб юраверишса, баъзилари 37,5 °C да ҳам ётоқдан тура олмай қолишади. Шунинг учун ҳароратни қулайлик ва боланинг аҳволини яхшилаш мақадида тушириш зарур.\nЕнг осон, тезкор ва самарали усул — болага ибупрофен ёки парацетамол асосли иситма туширувчи дори беришдир. Улар болалар учун қулай бўлган шаклларда ишлаб чиқарилади: ширин сироплар ёки шамчалар. Болага сироп берганда еҳтиёт бўлиш талаб етилади: таъм ва ранг берувчи моддалар аллергияга олиб келиши мумкин.\nҲеч бир ҳолатда дори дозаси ошиб кетмаслиги зарур. Одатда доза боланинг вазнидан келиб чиқиб ҳисобланади. Болалар, айниқса мактабгача ёшдагилар, ҳатто бир хил ёшда бўлганда ҳам вазнда фарқ қилиши мумкин, шу сабабли асосий еътибор ёш гуруҳига қаратилмаслиги керак.\nДори воситалари таъсир қилиши учун 0,5 дан 1,5 соатгача вақт талаб етади. Шу сабабли иситма туширувчи қабул қилинганидан сўнг 10 дақиқа ўтибоқ ҳароратни ўлчашга шошилмаслик керак.\nДори воситасини ўлчашда ўрам билан бирга бериладиган ўлчов учун чашка, қошиқ ва шприцлардан фойдаланинг. Воситани қоронғу шароитда ёки кўз билан чамалаб бериб бўлмайди. Болага қанча миқдорда восита берилганини аниқ билиш талаб етилади.\nДозани ошириб юбормаслик учун, болаларга шамоллаш аломатларига қарши таъсир қиладиган комбинатив дори-дармонларни бермаслик тавсия етилади. Уларнинг таркибида парасетамол ёки бошқа иситма туширувчи восита сақланади, шу туфайли болага бир вақтнинг ўзида бир нечта дори-дармон бериб қўйиш мумкин, дозанинг ошириб юборилгани еса сезилмай қолади.\nПарацетамол ва ибупрофен бир кунда қўлланилиши мумкин, лекин меъёрни унутиб, барчасини бир вақтнинг ўзида бермаслик даркор. Агар парацетамол берилган бўлса ва у сезиларли ёрдам бермаса, унда препаратнинг янги дозасини бериш вақти келганда ибупрофенга мурожаат қилиш мумкин (ёки аксинча).\nБолаларга аспирин ва аналгин бермаслик керак: улар жиддий ножўя таъсирлар пайдо бўлишига олиб келиши мумкин.\nИситмани туширишга қаратилган жисмоний усуллар ҳам мавжуд, аммо ўта самарали емас: боланинг кафт ва оёқларини нам сочиқ билан артиш, пешонасига салқин компресс қўйиш.\nТажрибали ота-оналар ЎРВИ`нинг йенгил шаклларини уй шароитида йенгиш мумкинлигини билишади. Бундай ҳолатларда шифокор фақатгина ота-оналарга касаллик таътили олиш ёки боланинг таълим муассасасига тақдим етиш учун маълумотнома бериш учун керак бўлади. Шунга қарамай, қуйидаги ҳолатларда педиатрга кўриниш зарур:\nҲолат тиббий ёрдам талаб етади деб ўйланса.\nЧақалоқ уч ойликдан кичик бўлса.\nБола олти ойликдан кичик, ҳарорат еса 38 °C дан юқори 1 кундан ортиқ давом еца.\nБола бир ёшдан кичик, ҳарорат 39 °C дан юқори ва 1 кундан ортиқ давом еца.\nБолада тошма кузатилса.\nИситма билан бирга оғир белгилар: назорациз йўтал, қусиш, кучли оғриқлар, фотофобия кузатилса.\nҚуйидаги ҳолларда еса тез тиббий ёрдам чақириш лозим:\nҲарорат юқори қийматларга кўтарилса (39 °C дан юқори) ва иситма туширувчи қабулидан сўнг кўтарилишда давом еца.\nБоланинг ўнги чалкашаса: у уйқучан, уни тетик ҳолатга келтириш қийин, атроф-муҳит таъсирларига реакцияси заиф.\nНафас олиш ёки ютиниши қийинлашса.\nИситмага қайт қилиш ҳамроҳлик қилса.\nТерининг устига босганда йўқолмайдиган кичик кўкаришлар шаклида тошма тошса.\nСувсизланиш белгилари кузатилса: бола ҳожатга кам чиқади, тилнинг қизариши билан оғиз қуруқлиги, кўз ёши чиқмаслиги. Чақалоқларда лиқилдоқ ботиб қолиши мумкин.\nИситмага қарши курашда ёрдам бериши мумкин бўлган асосий нарса — унинг сабабини бартараф етишдир. Агар у бактериал инфекция бўлса, антибиотиклар талаб етилади (фақат шифокор томонидан тайинланади). Агар бошқа касалликлар айбдор бўлса, улар даволаниши керак. Фақат вирус сабаб бўлган шамоллашлар ўз-ўзидан ўтиб кетади, бу даврда асосан организмни қўллаб-қувватловчи чоралар кўрилиши мақсадга мувофиқ бўлади.\nИлиқ ичимликлар бериш. Тана ҳарорати кўтарилганда организмдаги сув тезроқ буғланиб кета бошлайди. Шу сабабли, сувсизланишни олдини олиш учун болага кўпроқ шарбатлар, компот, чой, сув бериш керак. Емизикли болаларни тез-тез емизиб туриш зарур, агар у емишдан бош тортадиган бўлса, кўкракка қайтишини кутишдан кўра сув ичирган афзал.\nХона ҳавосини намлаш. Нафас орқали намлик йўқотилишини камайтириш учун, хона ҳавосининг нисбий намлигини оптимал даражада сақлаб туриш керак (40-60%). Бунинг учун махсус қурилмалардан фойдаланиш ёки бошқа чора-тадбирларни қўллаш мумкин.\nХонани тозалаш. Ҳар куни хонани чанглардан тозалаб туриш керак. Ойнани очишдан қўрқмаса ҳам бўлади: тоза ҳаво касаллик билан курашувчи организм учун айниқса зарурдир.\nПарҳез. Бола касал бўлиб қолганлиги сабабли унга бир дунё ширинликлар олиб бермаслик керак. Агар унинг иштаҳаси бўлмаса, мажбурлаб овқат қабул қилдириш тавсия етилмайди. Енг яхши йўл товуқли булён тайёрлаб бериш: у ҳам суюқлик, ҳам овқат ўрнига ўтади, ҳам касалликка курашишда ёрдам беради.\nКасалликнинг нохуш даврини ҳеч қандай муаммосиз йенгиб ўтиш учун енг яхши усул — болани яхши парваришлаш. Баъзи сабабларга кўра (анъана, ёши катталарнинг ёки форумларда берилган маслаҳатларга кўра), ҳароратни туширишда кўплаб зарарли ҳаракатлар амалга оширилади. Шу туфайли қуйидаги хатоларга йўл қўймаслик жоиз:\nБолани ўраб ташламанг. Ҳарорат юқори бўлса, иссиқ кийим ва иккита чойшаб ҳарорат кўтарилишини янада кучайтиради. Яхшиси болани яна бир пиёла компот ичишга кўндиринг.\nБола ёнига иситгични қўйманг. Умуман, хонадаги температура 22 °C атрофида бўлса, уни пасайтириш керак. Енг оптимал ҳарорат 18-20 °C, бундай ҳароратдаги ҳаводан нафас олиш шиллиқ қаватларни қуритмайди.\nОёқларни «ванна» қилманг, иссиқ буғ билан ингаляция қилдирманг, горчичник қўйманг: бу усулларнинг самарадорлиги исботланмаган, ҳароратни янада ошириб юбориш хавфи еса ҳар қандай фойдадан юқоридир.\nБолани сирка ва ароқ билан артманг. Бу усуллар бироз ёрдам беради, лекин улар болалар учун жуда заҳарлидир.\nБолани мажбурлаб ётқизиб қўйманг. Бемор ўзи ётиш-ётмаслик кераклигини яхши ҳис қилади. Агар у уйда ўйнашга қодир бўлса, унда ўйнагани яхши.\n(Visited 3 102 times, 4 visits today)


Тилладан ҳам қиммат мевалар » Ўзбекистон янгиликлари – Zamin.uz\n00:45 Тил  Ўзбекча\n25-06-2016 | 23:34\nZAMIN.UZ / LIFE STYLE / 25 Июн 2016 года1 873\nТилладан ҳам қиммат мевалар\nЯпонияда сизга мева ёки резавор совға қилишдими, билингки, демак, сиз жуда ҳурматли инсонсиз.Нега дейсизми? Албатта, жаннатмакон Ўзбекистонда яшайсиз ва хеч қаерда тенги йўқ сархил мева ва резаворларимиздан бахраманд бўласиз. Шунинг учун ҳам, мева ёки резавор совға қилиш оддий ҳолат, деб ўйлашингиз мумкин. Бироқ, Японияда баъзи мева ва резаворларнинг нарҳини эшитиб ҳайрон қолишингиз аниқ. Мана масалан, Токиодаги "Sembikiya Fruit Parlo" мева растасидан кўра қимматбаҳо заргарлик дўконига ўхшаб кетади. 200 йиллик тарихга эга ушбу дўконда фақат махсус меваларгина сотилади. Уларни асосан тўй совғаси, ота-оналар учун ёки жуда ҳурматли инсонлар учун сотиб олишади. Бу ерда биргина қовуннинг нархи 160 доллар туради. Антиқа тўртбурчак ёки юрак шаклидаги тарвуз нархи эса 900 доллар туради. 12 дона қулупнай ўралган қути эса нақд 45 доллар туради. Ҳар бир донаси кичикроқ олмадек келадиган, бир шингили[ 5400 доллар турадиган узум ҳақида эса гапирмай қўя қолайлик. Дунёдаги энг қиммат қовун нави ҳам шу ерда, унинг нарҳи осмонқадар десак ҳам бўлаверади; 26000 доллар (!). Нима ҳам дердик, дунё ажойиботларга тўла. Уларни эшитиб ёки кўриб ҳайрон бўлишдан бошқа иложимиз йўқ.\nЎқишни тавсия қиламиз Антиқа ҳайвонот боғи: ҳайвонлар озодликда, одамлар эса қафасда\n12:41 / 21-06-2016\nВазнни камайтириш воситалари\n00:36 / 21-05-2016\n09:32 / 25-04-2016\nБелингиз оғримаслигини истайсизми?\n14:22 / 16-04-2016


3. Шу кун мавзусига жиддий муносабат: она тилимни атай кесганлардан шоир чиқмагай\n4. Наманганда масжидлар яна биттага кўпайди\n5. Хавотир: Блогер Наманганда қўзғолон кўтармоқчими?\n7. Янгиқўрғонда одамлар митингга чиқди: тиббий хизматлар бепул бўлиши керак-ми?\n8. Ҳоким Наманганда тадбиркорликка тўсиқ бўлаётган муаммоларни тан олди\n9. Партиянинг аҳди қатъий: "Миллий тикланиш" ўз сўзидан қайтмайди!\n10. Хайрулло Бозоров депутат ва ҳокимларни кескин танқид қилди\n11. Президент Шавкат Мирзиёевнинг янги китоби нашрдан чиқди\nЎзбекистон Республикаси Президенти Шавкат Миромонович Мирзиёев асарларининг тўртинчи жилди - "Миллий тикланишдан - миллий юксалиш сари" номли янги китоби нашрдан чиқди. Шу пайтга қадар давлатимиз раҳбари асарларининг учта жилди чоп этилган эди.\n12. Ҳокимларни депутатликка сайланишига чек қўйиш керак\n13. Тил яраси битмайди\nҲаётимизда хушмуомала, ширинсўз одамлар билан биргаликда сўзлашиш маданиятидан йироқ кимсалар ҳам учраб туради. Бу тоифадаги кишилар ўринсиз гап-сўзлари билан суҳбатдошининг дилига озор етказади. Шу ўринда халқимиз томонидан айтилган “Тиғ яраси битади, аммо тил яраси битмайди” деган мақолни эслашимиз ниҳоятда ўринли.\n14. Наманганда давлат бюджетидан самарасиз фойдаланилганми?


Ҳарбийлар Зимбабве молия вазирини қўлга олишди\n12:50 / 15.11.2017\nЗимбабведа ҳарбийлар мамлакат молия вазири Игнасиуса Чомбони қўлга олишди. Бу ҳақда Reuters ҳукуматдаги манбасига асосланиб хабар тарқатди.\nУ ҳукуматдаги ZANU-PF партиясининг асосий етакчиларидан бири ҳисобланарди.\nПартияни 93 ёшли президент Роберт Мугабенинг рафиқаси Грейси Мугабе бошқарарди.\nБундан олдинроқ ҳарбийлар Роберт Мугабе ва оиласи қўлга олингани ҳақида маълум қилишганди. Шу билан бирга Мугабе ва унинг оиласи «хавфсиз ҳамда ишончли жойда экани, уларнинг хавфсизлиги кафолатлангани» ҳақида қўшимча қилиб ўтилган.\nҲарбийлар «давлатдаги вазият бошқа даражага чиққани» ҳақида эълон қилишган.\n«Биз фақат унинг атрофидаги жиноятчиларни таъқиб қилмоқдамиз. Улар жиноятлар содир этиб, мамлакатда ижтимоий ва иқтисодий азоб-уқубатлар келтириб чиқаришмоқда. Биз уларни жавобгарликка тортиш мақсадидамиз», - дея маълум қилган бош нотиқ, армия штаби бошлиғи, генерал-майор С.Б.Мойо деб айтилаётган шахс.\nЗимбабве мухолифати эса «тинч йўл билан конституцион демократияга қайтиш»га чақирган. Улар ҳарбийларнинг аралашуви «барқарор, демократик ва тараққий этган миллий давлат тузилиши»га ёрдам беражагига умид билдиришган.\nЗимбабве президенти Ғарб давлатларини санкцияларни бекор қилишга чақирди


Таҳийятул масжид намози | HikmatNuri\nCategory Archives: Таҳийятул масжид намози\nБу категорияда таҳийятул масжид намози ҳақидаги фатволар билан танишасиз.\nТаъқиқланган пайтда намоз ўқиш\nOktabr 11, 2010 Hikmat Nuri\tLeave a comment\nСавол: Айрим одамларнинг наҳий қилинган пайтларда таҳийятул масжид намозини ва бамдод намозининг фарзидан кейиноқ ўқилмаган бамдод суннатини ўқиётганларини кўрамиз. Уларнинг шундай қилишлари жоизми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 5107 3):\nАввало, масжидга намоз ўқиш таҳқиқланган пайтда кирган одам, Расулуллоҳ соллаллоҳу алайҳи ва саллам ҳадисининг умумий маъноларига кўра, таҳийятул масжид намозини ўқимай ўтирмасин: «Бировингиз масжидга кирса икки ракаат намоз ўқимагунича ўтирмасин» (Имом Бухорий 1,293; Имом Муслим 2/155; Абу Довуд 467; Насоий 1/119; Термизий 2/129; Ибн Можа 1013; Имом Аҳмад 5/295; Доримий 1/323).\nИккинчидан: бамдод намозининг суннатини фарзидан илгари ўқий олмаган одам, фарзини ўқиб кейин ўқийверади. Бу ҳақда Абу Довуд раҳимаҳуллоҳ ўз санади билан Қайс ибн Амр разияллоҳу анҳудан ривоят қилади: «Расулуллоҳ соллаллоҳу алайҳи ва саллам бамдод намозининг фарзидан кейин икки ракаат намоз ўқиётган одамни кўрдилар ва: «Бамдод намози(нинг фарзи) икки ракаатдир!»– дедилар. Ҳалиги одам: Мен бамдоднинг фарзидан аввалги икки ракаатни ўқимаган ва уларни ҳозир ўқигандим,– деди. Расулуллоҳ соллаллоҳу алайҳи ва саллам унга эътироз билдирмадилар» (Абу Довуд 1267; Ибн Можа 1154; Байҳақий 2/456, 483; Дору Қутний 1/384, 385; Ҳоким 1/275; Ибн Хузайма 1116; Ибн Абу Шайба 2/254, 14/239).\nБу ҳадис бамдоднинг суннатини фарзидан илгари ўқий олмаган одамнинг, фарзини ўқиб бўлгач ўқиши жоиз эканига далолат қилмоқда. Қуёш кўтарилганидан кейин ўқиса эса, афзалдир. Чунки Расулуллоҳ соллаллоҳу алайҳи ва саллам: «Бамдоднинг икки ракаат (сунат)ини ўқий олмаган одам, қуёш чиққанидан кейин ўқисин»– деганлар. Бу ҳадисни Ибн Ҳиббон «Саҳиҳ»ида келтирган, Ҳоким раҳимаҳуллоҳ эса: Бу ҳадис Имом Бухорий ва Имом Муслим шартига кўра саҳиҳдир, деган. Имом Бухорий ва Имом Муслим раҳимаҳумаллоҳлар бу ҳадисни нақл қилмаганлар. Байҳақий ва Дору Қутний раҳимаҳумаллоҳлар бу ҳадисни «Сунан»ларида келтирдилар. (Термизий 423; Байҳақий 2/484; Ҳоким 1/274; Ибн Хузайма 1117; Ибн Ҳиббон 2472; Дору Қутний 1/382, 383).\nНамозгоҳда таҳийятул масжид ўқиладими?\nСавол: Расулуллоҳ соллаллоҳу алайҳи ва саллам ва саҳобаларнинг намозгоҳга эркаклар ва аёллар билан ҳайит намозини ўқиш учун намозгоҳга чиққанлари ривоят қилинган. Расулуллоҳ соллаллоҳу алайҳи ва салламдан кейин эса саҳобалар ҳам ҳайит намозини ўқиш учун намозгоҳга чиқдилар. (Айтингчи), ҳайит намозини ўқиш учун намозгоҳда таҳийяту масжид намозини ўқиладими ёки йўқми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 6818 2):\nНамозгоҳга ҳайит намозини ўқиш учун келган одам, таҳийятул масжид намозини ўқимайди. Чунки намозгоҳда таҳийятул масжид намозини ўқиш Расулуллоҳ соллаллоҳу алайҳи ва саллам ва саҳобалар разияллоҳу анҳумнинг одатларига зиддир.\nШом азонидан илгари намоз ўқиш\nСавол: Шом намозидан илгари намоз ўқишнинг ҳукми нима?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 4918 3):\nҚуёш ботишидан илгари нафл намозини ўқиш жоиз эмас. Имом Муслимнинг «Саҳиҳ» ҳадислар девонида нақл қилинганидек, таҳийятул масжид каби сабабли намозларни ўқиш мумкин: «Асрдан сўнг қуёш ботгунича намоз ўқилмайди» (Имом Аҳмад 5/165; Имом Муслим 1/567 (827)).\nҚуёш ботганидан сўнг ёки шом намозидан илгари нафл намозларини ўқиш жоиздир.\nТаҳийятул масжид намозини наҳий қилинган пайтда ўқиш\nСавол: Уламоларнинг намоз ўқиш таъқиқланган пайтларда таҳийятул масжид ва таҳоратнинг икки ракаатини ўқиши ҳақидаги фикрлари нима?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 2718 1):\nУламоларнинг қувватли қавлларига кўра таҳийятул масжид, тавоф, таҳоратнинг икки ракаати ва жаноза каби сабабли намозларни намоз ўқиш таъқиқланган пайтларда ўқиш мустаҳабдир. Уларни ўша вақтда ўқимасликнинг эса, далиллар ўртасини жамлаб кўрилса зарари йўқ. Таъқиқ далиллари уни биринчи бор ўқиётган одамга нисбатан ҳужжат қилинади. Жоизликнинг ҳужжати муваққат сабабларга кўрадир. Бу шайхулислом Аҳмад ибн Таймийя, шогирди аллома Ибн Қоййим ва улардан бошқа муҳаққиқ олимлардан нақл қилинган.


Олимлар аниқлашди: ёлғиз таомланиш зарарли...\nҲар бир жонли мавжудот сингари инсон ҳам яшаш учун озиқланади ва бу орқали сарфланган куч манбасини қайта тиклайди. Ҳайвонлардан фарқли ўлароқ инсон таомланишда ҳам ўзига хос одобларга риоя этади. Илм-фаннинг сўнги тадқиқот натижаларига кўра овқатланишда фақатгина одобнинг ўзи камлик қилар экан.\nЖанубий кореялик олимлар маълумотларни таҳлил қилиш йўли билан четдан қараганда қулай ва безарар кўринувчи ёлғиз танавул қилиш ҳолати аслида ўзида яширин хавфни акс эттиришини аниқлади. Мазкур хавф яширин бўлса-да, аммо баъзи тана қисмларида вақт ўтиши билан сезила бошлайди. Нонушта, тушлик ва кечликни ёлғиз тановул қилиш метаболизм синдроми хавфини келтириб чиқаради. Бу синдром эса инсон организмида ортиқча ёғ тўпланишига олиб келар экан. Мазкур хулосага келиш учун олимлар 7752 нафар кўнгиллилар ўртасида сўровнома ўтказади. Сўровнома иштирокчиларидан уларнинг нима сабабдан ёлғиз овқатланиши ва бу ҳол қанчалик тез-тез такрорланиши сўралган. Шунингдек, уларнинг тана вазни ҳақидаги маълумотлар ўрганилган. Шу тарзда ёлғиз тамадди қилувчилар “метаболизм синдроми”га чалингани аниқланган. Мазкур синдром асосан эркакларда (64 фоиз) кўп учраши маълум бўлди. Аёлларда эса бу кўрсаткич уч марта камроқ учрар экан. Мунтазам ёлғиз таомланиш натижасида инсон марказий нерв ҳужайраларида ҳам ноқулай ҳолатлар вужудга келиши мумкин. Айниқса бундай тоифадаги инсонлар асаб билан боғлиқ касалликларга мойил бўлиш эҳтимоли юқори. Психологларнинг таъкидлашича ёлғиз тамадди қилувчиларда эгоистик кайфият яъни худбинлик характери ривожланиб борар экан. Кўпчилик бўлиб, оила, дўстлар, қариндошлар ва яқинлар даврасида таомланиш ва бундан роҳатланиш орқали инсон танасида серотонин – “бахт гормони”, эндорфин – “бахтиёрлик ёки хурсандчилик гормонлари”, окситотсин — меҳр ва муҳаббат гормони ҳамда вазопрессин – ишонч гормонлари фаол ишлаб чиқарилар экан. Шунингдек, жамоавий овқатланиш асабийликни камайтириши ҳам олимлар томонидан ўз исботини топди. Яна бир муҳим маълумот – кўпчилик бўлиб таомланиш оилавий ва дўстона муносабатларни мустаҳкамлайди ва болаларда соғлом овқатланиш одатларни шакллантиради. Таъкидлаш жоизки юқоридаги илмий таҳлиллар 21 асрга келиб ўз исботини топди. Аммо, мусулмонлар учун жамоавий яни кўпчилик бўлиб таомланиш одати қадриятга айланган десак муболаға бўлмайди. Чунки севикли Пайғамбаримиз Мухаммад Мустафо соллаллоҳу алайҳи ва саллам бундан сал кам бир ярим минг йил аввал ўз ҳадиси шарифларида: “Бирга таомланинглар, якка холда эмас жамоатда барака бор” дея таъкидлаганлар.\nАнас ибн Молик айтадиларки: “Расулуллоҳ (с.а.в.) ҳеч ёлғиз овқатланмас эдилар”. Шу маънодаги бошқа бир ҳадиси шарифларида эса Набий соллаллоҳу алайҳи ва саллам “Таомнинг яхшиси кўпчилик билан баҳам кўрилганидир”, дея биз мусулмонларга иймонимиз ва саломатлигимиз учун жуда фойдали бўлган таълимни берганлар.\nМақола интернет ва тиббиётга оид манбалар асосида тайёрланди.\n2638 марта ўқилди


“Толибон”* Панжшир дарасини ва бутун мамлакатни эгаллаб оладими? - 09.07.2021, Sputnik Ўзбекистон\nТолиблар стратегик аҳамиятга эга бўлган Панжшир дарасини тўлиқ эгаллаш арафасида. Расмий Кобул ўз позицияларини топширишга тайёрми? Афғонистондаги кескин... 09.07.2021, Sputnik Ўзбекистон\nАфғонистонда “Толибон” ҳаракати аъзолари ва мамлакат ҳукумат кучлари ўртасида шиддатли жанглар давом этмоқда. Тожикистон билан чегара яқинида ҳам отишма тўхтамаяпти. Толибоннинг ўзларига кўра, мамлакат ҳудудининг ярмидан кўпи уларнинг назорати остига ўтган. Бироқ, Кобулда бу маълумот рад этилмоқда.* Россияда тақиқланган ҳаракат.\nвидео, толибон, афғонистон, мултимедиа\nТолиблар стратегик аҳамиятга эга бўлган Панжшир дарасини тўлиқ эгаллаш арафасида. Расмий Кобул ўз позицияларини топширишга тайёрми? Афғонистондаги кескин вазият бўйича мутахассисларнинг мулоҳазалари - "Афғонистон Online" махсус лойиҳасида.\nАфғонистонда “Толибон” ҳаракати аъзолари ва мамлакат ҳукумат кучлари ўртасида шиддатли жанглар давом этмоқда. Тожикистон билан чегара яқинида ҳам отишма тўхтамаяпти.\nТолибоннинг ўзларига кўра, мамлакат ҳудудининг ярмидан кўпи уларнинг назорати остига ўтган. Бироқ, Кобулда бу маълумот рад этилмоқда.\n* Россияда тақиқланган ҳаракат.


AAAAAD0sZx0nfVaQ8zyHEw - Kanal statistikasi 👑Milliy va Zamonaviy Liboslar 👑. Telegram Analytics\nAAAAAD0sZx0nfVaQ8zyHEw Yoqdi 11\nReklama bo'yicha admin\n31041 ta kanal eslovlari\n1204 ta repostlar\n25 Sep, 11:10\n20 Sep, 07:01\n10 Sep, 22:33\n31 Aug, 19:45\n31 Jul, 14:36\n28 Jun, 05:19\n28 Jun, 05:17\n26 May, 10:22\n16 May, 06:40\nAAAAAD0sZx0nfVaQ8zyHEw iqtibos olgan kanallari\nСоглом Озиш енди 24 минг сум\n23 Oct, 08:49\nHalal Invest Konkurs\nHalal Invest Fund\n15 Oct, 10:36\n14 Oct, 09:25\nQuvvat | Қувват\n13 Oct, 11:47\n12 Oct, 10:53\nTAM TAM NALICHII\n5 Oct, 06:50\nProsmotr amore silver\n28 Sep, 05:59\n27 Sep, 05:20\n22 Sep, 04:57\n22 Sep, 04:56\n22 Sep, 04:55\n20 Sep, 08:08\n20 Sep, 08:07\n14 Sep, 20:51\n👑Milliy va Zamonaviy Liboslar 👑 23 Oct, 18:44\n😍O'zingizga yoqqan fasonlarni o'zingizga moslab tiktirish imkoni\nZakaz berish👉 @Butioramailru\n👑Milliy va Zamonaviy Liboslar 👑 23 Oct, 08:49\nСоглом Озиш енди 24 минг сум'dan repost\nОзишнинг енг арзон сири 😍(Зарарсиз Озиш енди - Гарантияли.🔥15 кун ичида озмасангиз пулингизни қайтариб берамиз.)\nДунёга машхур FATALITY🌿 - енди Узбекистонда.Табиий гиёхлардан тайёрланган бўлиб ҳеч қандай салбий тасирга эга эмас. Танадаги ортиқча ёғларни эритади ва ёғлар қайта келиб чиқмаслигини кафолатлайди. Пархезсиз қўллаш мумкин.100% Табиий таркибли, зарарсиз. Дори воситаси емас, табиий махсулот. Кайта семирмисиз\n- Натижа 100 % гарантияли\n- 1 курсда - 5,-8,-12,-15 кг вазн ташлайсиз.\n- Диетологлар билан 24/7 алока\n- Енг зарарсиз оздирувчи сифатида Узбекистонда тан олиниб, сертификациясидан утган!\n- Таркиби - Халол.\n- Оператор Диетологлар томонидан хар куни текин маслахат олиб тури имконияти 😍\n- Нархи - 69 минг сом\n♻Толик малумот олиш - bit.ly/3iRCt40\n🔊 Махсулот уз юридик манзил ва ишонч ракамларига ега.Tасирини сезмасангиз пулингизни қайтариб олиш шартлари буйича - @garantiyali_ozish да уқинг.Мижозлар учун 24/7 алоқа - @Garantiyali_Ozish_bot га ёзинг.\n👑Milliy va Zamonaviy Liboslar 👑 22 Oct, 11:53\nФазола ибн Убайд розияллоҳу анҳу Набий соллаллоҳу алайҳи ва салламдан ривоят қилади: “Банда Аллоҳ азза ва жаллага истиғфор айтиб турар экан У Зотнинг азобидан саломат бўлади” (Аҳмад ривоят қилган. Ҳадис санади заиф ).\nЭгилган бошни қилич кесмас, дейишади. Бунинг учун бошни ихлос билан эгиш керак. Тавба қилган, истиғфор айтган одамнинг бошига бало келмайди. Бирон-бир юртда кўпчилик истиғфор айтиб турса, ўша жой тинч, фаровон бўлади.\nxadicha.uz расмий телеграм канали 👇\nИжобат бўладиган дуолар...\nКАҲФ СУРАСИ ФАЗИЛАТИ\nКаҳф “ғор” маъносини билдиради. Бу сурада бошқа қиссалар билан бир қаторда ажойиб тарихий воқеа – Асҳоби каҳф қиссаси баён этилган. Унда имонини сақлаш учун ғорга яширинган йигитлар тўғрисида гап кетади. Мусо алайҳиссалом билан Хизр ҳамда Зулқарнайн қиссаси ҳам сурадан ўрин олган. Каҳф сурасида мол-мулк мақтанишга арзигулик нарса эмаслиги, бу дунё ҳаёти ўткинчилиги баён этилган.\nНабий соллаллоҳу алайҳи ва саллам шундай деганлар: “Ким Каҳф сураси бошидан ўн оят ёдласа, дажжол (фитнаси)дан сақланади ”.\nАбу Дардо розияллоҳу анҳудан ривоят қилинган ҳадисда: “Ким Каҳф сураси охирги ўн оятини ўқиса, дажжол фитнасидан сақланади”, дейилган .\nДажжол қиёматга яқин чиқиб, илоҳликни даъво қилади, одамларни йўлдан уради, уларга осмондаги ойни ваъда қилади, қўйниларини пуч ёнғоққа тўлдиради. Каҳф сурасини ўқиб юрган одам дажжол фитнасидан йироқ бўлади.\nРасулуллоҳ соллаллоҳу алайҳи ва саллам айтадилар: “Ким Каҳф сурасининг аввалини, охирини ўқиса, оёғидан бошигача нур порлайди. Ким (сурани) тўлиқ ўқиса, унинг учун осмон билан ер ўртаси(ни тўлдирадиган) нур порлайди ”.\nАбу Саид Худрий розияллоҳу анҳудан ривоят қилинишича, Расулуллоҳ соллаллоҳу алайҳи ва саллам: “Кимда-ким Каҳф сурасини нозил қилинганидек ўқиса, унга қиёмат куни турган жойидан Маккагача (бўлган масофада) нур порлайди. Ким бу сура охиридан ўн оят ўқиса, дажжол чиққанда унга ҳукмини ўтказолмайди”, деганлар .\nОиша розияллоҳу анҳодан ривоят қилинган ҳадисда: “Ким уйқуга кетишдан олдин Каҳф сурасидан ўн оят ўқиса, дажжол фитнасидан сақланади. Ким уйғонганида Каҳфнинг охирини ўқиса, қиёмат куни бошидан оёғигача нурга тўлади”, дейилган .\nКаҳф сурасини исталган вақтда ўқиса бўлади. Лекин муборак жума кунида ўқилса, нур устига нур бўлади.\nПайғамбаримиз соллаллоҳу алайҳи ва саллам шундай деганлар: “Ким Каҳф сурасини жума куни ўқиса, унинг учун ўзи билан икки жума ўртасини ёритувчи нур порлайди ”.\nОиша розияллоҳу анҳодан ривоят қилинишича, Расулуллоҳ соллаллоҳу алайҳи ва саллам:\n– Шундай сура бор, унинг улуғлиги ер билан осмон орасини тўлдиради. Уни ёзувчига шунча савоб берилади. Ким уни жума куни ўқиса, икки жума орасидаги, яна уч кунлик гуноҳлари кечирилади. Ётишдан олдин охиридан беш оят ўқиган одамни Аллоҳ тунда – ўзи истаган вақтда – уйғотади. Бу қайси сура эканини айтайми? – дедилар.\n– Ҳа, ё Расулуллоҳ! – дейишди саҳобалар.\n– У Каҳф сурасидир, – деб марҳамат қилдилар .\nИбн Умар розияллоҳу анҳудан ривоят қилинган ҳадиси шарифда: “Ким жума куни Каҳф сурасини (охиригача) ўқиса, оёқлари остидан осмонгача (бўлган масофада) нур порлайди. Ўша нур қиёмат куни йўлини ёритади, икки жума ўртасида қилган гуноҳлари кечирилади”, дейилган .\nБугун ҳафтанинг муборак жума куни\n22 октябрь, 2021 йил,\n15 рабиъул аввал 1443 йил.\nАллоҳ таоло ушбу кунни барчамиз учун хайрли ва барокатли қилсин!\n👑Milliy va Zamonaviy Liboslar 👑 21 Oct, 17:22\n💜GERMANIYADAN yuboriladi Toshkent gruppasi\nYEVROPA brend ✅ Zara, Mango H&M, Nike, Puma Pull Bear, Bershka, Bosch, Balea\n💊Halol nemetskiy VITAMINLAR\n👑Milliy va Zamonaviy Liboslar 👑 21 Oct, 17:20\n👑Milliy va Zamonaviy Liboslar 👑 21 Oct, 17:19\n👑Milliy va Zamonaviy Liboslar 👑 21 Oct, 17:15


Оналаримиз – Расулуллоҳнинг хотинлари « Ўзбекистон Халқ Ҳаракати\n03 December 2017 - 7:00\nШуни албатта билмак керакким, бир ишни танқид қилган киши ул ишнинг қайси замонда бўлганлигини билиб, ўшал давр аҳлларининг расм-одатларича тушуниш лозимдур. Агар шу нарсаларга яхши тушунмас эрса, бу ҳақда айтган танқидий сўзларининг хато бўлиши шубҳасиздур.\nОврупа ёзувчиларининг ўктачилари (танқидчилари) Расулуллоҳни кўп хотин олган, хотинпараст киши эди, деб камситмоқчи бўладилар.\nҲолбуки, Расулуллоҳнинг бу ишлари эрса шариатдан ёки ўшал замон расм-одатларидан ташқари эмас эди. Балки бунда ақлга тўғри кўп ҳикматлик ишлар бор эди.\nРасулуллоҳнинг Ҳазрати Оишадан бошқа қиз хотин олмаганлари ҳаммага маълумдир. Булар ичида тўрт-беш болалик Умму Салама каби тул хотинни ҳам олдилар. Қирқ ёшлик Ҳадичани олганларида Расулуллоҳ йигирма беш ёшда эдилар. Пайғамбарлик давридан ўн йил ўтиб, эллик ёшга тўлганларида Ҳадича онамиз дунёдан ўтдилар. Демак, 25 йил бутун йигитлик даврида шу улуғ ёшлик хотин билан умр ўтказдилар. Амакилари Абу Толиб ҳам шу йилда вафот топмиш эди. Шундай икки жонфидо ёрдамчиларидан бир йилда ажраганлари Расулуллоҳга жуда қаттиқ таъсир қилган эди.\nБу икковларининг вафотларидан сўнгра кучли ҳимоячилари қолмаганликдан душманлари ҳам қаттиқ ҳужумга киришган эдилар. Шунинг учун Расулуллоҳ соллаллоҳу алайҳи васаллам бу йилни «ғам-қайғу йили» деб атаган эди. Онамиз Ҳадичага ажал келган чоғда Расулуллоҳ унга аталган жаннатдаги жойни кўриб ўзига башорат бердилар. У эрса бир дона гавҳардан ясалмиш улуғ қаср эди.\nБир куни Расулуллоҳ соллаллоҳу алайҳи васаллам онамиз Оишанинг олдида Ҳазрати Ҳадичанинг сўзини қилиб, уни мақтадилар эрса, Оишанинг рашки қўзғалиб:\n— Худо сизга ундан яхшироқ хотинларни берган бўлса ҳам, яна шу кампирни гапирасиз, — дедилар.\nАнда Расулуллоҳнинг ғазаблари келиб:\n— Аллоҳ менга ундан яхши жуфт бергани йўқ. Ҳамма кишилар мени ёлғончи деганида, у менга ишонди. Меним розилигим учун мол-дунёсини сарф қилди, бошқалар дунёсини мендан аядилар. Ундан топган бир неча болаларим бордур. Сизлардин фарзанд кўрмадим. Худо уни раҳмат қилсин, — дедилар.\nИккинчи жуфтлари онамиз Савда бинти Замъадур. Эри ўлиб, тул ўлтирганида Расулуллоҳ уни никоҳларига олдилар. Ёши улғайиб кампир бўлиб қолганликдан, ётиш навбатини Оишага бериб, ўзи эрса Расулуллоҳ никоҳларида дунёдан ўтишга рози бўлди. Расулуллоҳ ҳам қабул қилдилар. Ҳазрати Умар халифалик даврида оламдан ўтдилар, разияллоҳу анҳо.\nУчинчи жуфти поклари Абу Бакр Сиддиқ қизлари онамиз ҳазрати Оишадурлар. Бу зотнингсифатлари ҳадис китобларида кўп ёзилмушдур. Бу онамизнинг қандай улуғ фазл-камолгаэга эканлигига шу етарликдурким. Расулуллоҳ соллаллоҳу алайҳи васаллам энг охиргинафасларида шу онамиз қучоғида туриб дунёдан ўтдилар. Хотинларга зарур бўлган диниймасалалар ҳақида келган ҳадисларни кўпроқ шу онамиз Пайғамбаримиздан ривоятқилдилар. Ҳусн-жамолга, ақлу камолга етганликдан Расулуллоҳнинг илтифотига эга бўлмишэдилар. Ҳижратнинг 56-йилида Мадинада вафот бўлиб, Бақеъ гўристонига дафн қилиндилар.\nЖанозаларини Абу Ҳурайра ўқиди. Ёшлари олтмиш еттида эди, разияллоҳу анҳо. Тўртинчилари Ҳазрати Умарнинг қизи Ҳафса эрур. Ваҳийдан беш йил бурун туғилмиш эди. Расулуллоҳ амрларига қаршилик қилиб қўйганлиги учун Пайғамбаримиз уни талоқ қилдилар. Отаси Ҳазрати Умар буни англаб:\n— Бу кундан бошлаб Худо ва пайғамбар олдида меним қадрим йўқолди, — деб бошига тупроқ сочиб йиғлади.\nШу ҳолда экан Жаброил алайҳиссалом келиб Расулуллоҳни бундан қайтариб:\n— Бу эрса кундузи рўза тутар, кечаси саҳар намозини ўқир, у сенинг жаннат жуфтларингдан бўлур, — дедилар.\nСўнгра Расулуллоҳ соллаллоҳу алайҳи васаллам унинг гуноҳини афв қилиб, яна никоҳларига олдилар. Олтмиш уч ёшда вафот қилдилар, разияллоҳу анҳо.\nОлтинчи онамиз Хузайма қизи Зайнабдур. Хайр-саховатда номи чиққан хотинлардан эди. Шу учун араблар уни жоҳилият замонида ҳам «Умму Масокин», яъни, «Мискинлар онаси» деб атамиш эдилар. Икки-уч ойгина Расулуллоҳ хизматларида тургандан кейин вафот топмиш эди. Унинг жанозасини Расулуллоҳ ўзлари ўқиб, Бақеъ гўристонига дафнқилдилар. Ёшлари ўттиздан ўтмаган эди. Расулуллоҳнинг тирикликларида вафот топганхотинлари Ҳазрати Ҳадича билан Зайнаб икковларидурлар, разияллоҳу анҳумо.\nСаккизинчи онамиз Абу Умайя қизи Умму Салама. Дастлабки иймон келтирган мусулмонлардан бўлиб, эри Абу Салама билан биргаликда Ҳабашистонга ҳижрат қилмиш эдилар. Умму Салама Қурайшнинг насаблик хотинларидан бўлиб, ўз қавми ичида ҳурмат ва обрўга эга эди. Ҳабашистондан қайтиб Мадинага келганларида эрса эри ўлиб, беш-олти болалари билан тул қолмиш эди. Идда муддати ўтгач, Расулуллоҳ совчи юборибдилар.\nАнда Умму Салама:\n— Расулуллоҳга жоним фидо, лекин менда уч камчилик бор: биринчиси, етим болаларим бор; иккинчиси, меним кундошлигим қаттиқдур; учинчиси, менга эга бўлгудек бу ерда ўз қавму қариндошларимдан ҳеч киши йўқдур, — дедилар.\n— Болаларинг ризқини Аллоҳ етказур, бошқа ишларингни ҳам ўзи ўнглар. Мени ёқтирмаган қариндошларинг йўқдур, — деганларида, ул муҳтарама никоҳларига ризолик кўрсатди.\nРасулуллоҳдан кейин узун умр яшаб, 60-ҳижратда вафот топди. Ёши саксон тўртда эди.\nҲазрати Абу Ҳурайра жанозасини ўтаб, Бақеъ қабристонига дафн қилиндилар, разияллоҳу анҳо.\nОнамиз Зайнаб бинти Жаҳш. Илгариги эри Расулуллоҳнинг ходимлари Зайд ибн Ҳориса эди. Бу хотин Қурайш қабиласидан бўлиб, насаблик, ҳусн-жамоллик бўлганидан уни ўзига тенг кўрмай, оралари бузилмиш эди. Охири иккови келишолмасдан ажрашдилар. Расулуллоҳнинг кўнгиллари унга мойил бўлгач, Жаброил алайҳиссалом бу ҳақда ваҳий келтириб, илоҳий никоҳ билан Расулуллоҳ уни хотинликка олдилар. Шунинг учун Расулуллоҳнинг никоҳларига киргач, кундошларига:\n— Сизларни отанглар никоҳ қилган бўлса, менинг никоҳим Арш устида бўлган, — деб фахрланар эди.\nБир куни оналаримиз:\n— Ё Расулаллоҳ, сиз вафот бўлсангиз, сизга қайси биримиз илгари эришамиз? — деб сўрадилар.\n— Кимнинг қўли узун бўлса шу илгарироқ эришади, — дедилар.\nБу сўзнинг зоҳирига қарашиб, қайиш олиб ҳаммалари қўлларини ўлчашиб кўрдилар. Ҳаммаларидан онамиз Савданинг қўли узун чиқди. Кейин кўрдиларким, барчаларидан илгари Зайнаб онамиз вафот топдилар. Араблар қўли очиқ, саховатли кишини ҳам қўли узун дер эдилар. Бу онамиз эрса кўп саховатлик, хайр-эҳсонлик эдилар. Булар ўлгандан сўнграмаълум бўлдики, Расулуллоҳнинг қўли узун деганлари саховатлик деганлари экан.\nЗайнаб бинти Жаҳш 21-ҳижрийда эллик уч ёшга етганда вафот топиб, Бақеъ гўристонина қўйилди, разияллоҳу анҳо.\nЎнинчи онамиз Жувайрия бинти Ҳорис. Мадина атрофидаги Бани Мусталиқ деган қабила раисининг қизи бўлиб, урушда асир олинмиш эди. Мундан бошқа шу қабиладан икки юз оила асир олиниб, аскарга тақсим қилинмиш эдилар. Бу қабила эрса араблар олдида обрў ва ҳурматга эга бўлганликдан бу иш уларга қаттиқ таъсир қилди. Расулуллоҳ буларнинг оилаларини озод қилишни истасалар ҳам, лекин бу тўғрида ҳукм чиқармиш Қуръон қонунига тўғри келмас эди. Шунинг учун Жувайрияни никоҳларига олдилар. Буни кўрган саҳобалар:\n— Энди Расулуллоҳ бу қабилага куёв бўлиб қолдилар. Расулуллоҳнинг қайнота ва қайноғаларининг қиз-хотинларини асир олиб ўлтиришимиз бизга ярашмайди, — дейишди ва бу қабиладан олинган бутун асирларини Пайғамбаримиз ҳурматлари учун озод қилдилар. Бу эса шу қабиланинг иймон келтиришларига сабаб бўлди. Шунинг учун онамиз Оиша:\n«Жувайрия қандай бахтли хотин. Расулуллоҳнинг никоҳига кирди ва бутун қавмини қулликдан қутқарди», дедилар.\nЖувайрия бинти Ҳорис 56-ҳижрийда етмиш ёшда Мадинада вафот қилди, разияллоҳу анҳо.\nЎн биринчи онамиз Райҳонадур. Бу онамиз Бани Назир яҳудларининг раиси Язиднинг қизи бўлиб, Бани Қурайза асирлари билан бирга тушган эди. Ўлжа асирлари аскар ўртасида тақсим топганда, уни ўзлари учун олиб қолдилар. Ўзи суйган динда туришга ихтиёр берган бўлсалар ҳам Ислом динини хоҳлагач, озод қилиб никоҳларига олдилар. Никоҳ тўйи бериб, маҳр боғладилар. Аммо бу хотин кундошларига кўп рашкли бўлгани учун талоқ қилдилар.\nСўнгра бу хотин Расулуллоҳ суҳбатларидан маҳрум қолдим, деб кўп йиғлаб эди, раҳмларикелиб яна никоҳларига олдилар. Расулуллоҳ вафот бўлишларининг олди ёки ортидан бу онамизҳам вафот бўлиб, Бақеъ гўристонига қўйилди, разияллоҳу анҳо.\nЎн иккинчи онамиз Умму Ҳабиба Абу Суфён қизи, Муовиянинг опаси эди. Бурунги эри Убайдуллоҳ билан иккинчи ҳижратда Ҳабашистонга кетган эди. Эри муртад бўлиб, у жойда насоро динига кирди. Расулуллоҳ соллалоҳу алайҳи васаллам муни англаб Умар ибн Умайяни Нажошийга юбориб:\n— Агар Умму Ҳабиба ихтиёр қилар экан, Нажошийни вакил қилдим, менга уни никоҳ қилади, — дедилар.\nУ чоғда Нажоший ғойибона Ҳазрати Жаъфар қўлида иймон келтирган эди. Нажоший бу сўзни англагач, вакиллик билан Расулуллоҳга уни никоҳ қилди ва юз тилло маҳр боғламиш эди. Сўнгра ҳижратнинг 7-йили хизматга қул-чўрилар қўшиб Мадинага йўллади. Ҳижратнинг 44-йили Мадинада вафот топди, разияллоҳу анҳо.\nЎн учинчи онамиз Сафия бинти Ҳуяй. Унинг отаси Бани Назир яҳудларининг раиси эди. Хайбар қалъалари фатҳ қилинганда қўлга тушган кўп асирлар ичида у ҳам бор эди. Аларнинг насаби Ҳорун алайҳиссаломга етганликдан Расулуллоҳ бек ҳурмат қилиб, никоҳларига олдилар. Зиёда ақллик, фазллик хотин эди. Бир куни Расулуллоҳ уйга кирсалар бу хотин йиғлаб ўлтирибдур.\n— Нега йиғладинг? — деб сўрасалар, ул онамиз шундоқ дедилар:\n— Оиша, Ҳафса биз сендин ҳар тўғрида яхшидурмиз, биз Расулуллоҳ амакиларининг қизидурмиз. Сен бўлсанг яҳудий қизидурсан, дедилар.\nБу сўзларни англагач, Расулуллоҳ:\n— Сендан улар қандай яхши бўла олурларким, сенинг отанг Ҳорун алайҳиссалом, амакинг Мусо пайғамбар, эринг Муҳаммад алайҳиссаломдур. Яна гапирсалар шундай дегил, — деб аларни юпантирдилар.\nСафия бинти Ҳуяй ҳижратнинг 52-йили Мадинада вафот топиб, Бақеъ гўристонига қўйилдилар, разияллоҳу анҳо.\nЎн тўртинчи онамиз Маймуна эрди. Расулуллоҳ соллаллоҳу алайҳи васаллам 7-ҳижрийда Умранинг қазосини қилиш учун Маккага борганларида бу хотинни никоҳларига олдилар. 51-ҳижрийда Макка яқинидаги Сариф деган жойда саксон ёшда вафот топди.\nРасулуллоҳ соллаллоҳу алайҳи васаллам ривоят қилурлар:\n«Пайғамбарлик даврида қайси хотинни олган бўлсам, ё қизларимни кимга берган бўлсам, бариси ваҳий орқалик бўлди».\nБу ёзилган оналаримизнинг, разияллоҳу анҳумо, сонлари ўн тўрттага етган бўлса ҳам, Расулуллоҳнинг вафотларида булардан тўққизтаси никоҳларида эдилар. Расулуллоҳ соллаллоҳу алайҳи васалламнинг бир неча чўрилари ҳам бор эди. Алардан бири Мория ўғиллари Иброҳимнинг онаси, мисрлик қибтийлардан бўлиб, Миср подшоси Муқовқис Расулуллоҳга ҳадя қилиб юборган эди.\nРасулуллоҳ саҳобаларга васият қилиб:\n— Мендан кейин Мисрни фатҳ қилмоқ учун кирганингизда уларга юмшоқлик қилинглар. Чунки уларнинг қариндошлиги бор, ҳам қайинликлари бор, — дедилар.\nҚибтийларнинг қариндошлиги эрса, Исмоил алайҳиссаломнинг оналари Ҳожар қибтий қизи эди. Қайин деганлари эрса, Расулуллоҳнинг чўрилари Мория. Мисрдан келган қибт қизидур. Расулуллоҳ уларга куёв бўлиб қолдилар. Мориядан Иброҳим туғилгач, Миср халқи Иброҳимга тоға бўлиб қолишди.\nЯна бир жорияларининг номи маълум эмасдур. Онамиз Зайнаб уни Расулуллоҳга ҳадя қилиб бермиш эдилар.\nУчинчиси эрса оти Зулайҳо. Бани Қурайза яҳудларидан олинган асирлардан эди, разияллоҳу анҳо.


Қирғизистон Демократия саммитига чақирилган давлатларнинг рўйхатига кирмади | ҚИРҒИЗИСТОН ЯНГИЛИКЛАРИ\nҚирғизистон Демократия саммитига чақирилган давлатларнинг рўйхатига кирмади\nАҚШ 2021-йилнинг декабрида халқаро Демократия саммитини ўтказади. Унга 100дан ортиқ давлат чақирилди.\nАммо, АҚШнинг давлат департаменти эълон қилган рўйхатдан Қирғизистон таклиф қилинган давлатлар рўйхатига кирмагани маълум бўлди. Чақирилган давлатларнинг рўйхатига Россия, Хитой, Ўзбекистон, Тожикистон ва Қозоғистон ҳам кирмаган.\nАҚШнинг давлат департаментининг маълумотида, Саммит демократиялар учраётган муаммоларга бағишланиб, унда давлат лидерларига демократияни ва инсон ҳақларини ҳимоя қилиш бўйича мажбуриятларни, ислоҳотларни ва бошқа ташаббусларни эълон қилиш учун вақт берилади.\nБундан ташқари, тадбирда давлат лидерларига «Саммитнинг мақсадларига етишга ҳисса қўшувчи» ички реформалар билан халқаро ташаббусларга нисбатан ўз мажбуриятларини эълон қилиш тавсия этилади. Бу мажбуриятлар авторитаризмга қарши ҳаракатларни, коррупцияга қарши курашиш орқали инсон ҳақларини ҳимоя қилишга мўлжалланган локал ҳамда халқаро ташаббусларни ўз ичига олади.\nАввалги мақолаҚирғизистонда охирги суткада коронавирусдан икки киши вафот этди\nНавбатдаги мақолаРоссия элчилиги Қирғизистоннинг тил бўйича янги қонун лойиҳасидан хавотирда


15 сентябрь куни Apple нималарни кўрсатяпти, нималарни – йўқ? - Terabayt.Uz\nApple бу йил кузги тақдимот маросимини 15 сентябрь куни, Apple Park кампусида ўтказишини эълон қилган. Купертинолик корпорация ўша тадбирида айнан нималарни намойиш этишини айтмаяпти, фанатлар эса энг кўп тўртта моделдаги iPhone 12 смартфонларини кутишаётган эди. Лекин...\nЯнги айфонларнинг бу тадбирда тақдим этилмаслиги – мухлислар учун нохуш ҳолат бўлса-да, Apple’нинг ўзи учун бунақа эмас. Зеро, мазкур компания бошқа тур маҳсулотлари билан ҳам етакчиликка дадил интилиб ва эришиб келмоқда.\nШундай қилиб, эртанги Apple Event тадбирида компания қуйидаги маҳсулотларини намойиш қилиши аниқ:\nApple Watch Series 6 – купертиноликлар ақлли соатларининг янги авлоди янда юқори самарадорликка эга, интернет тезлиги юқори бўлади. Шунингдек, мазкур аксессуар қондаги кислород миқдорини ҳам аниқлай олади. Бундан ташқари, компания смартвочнинг арзон версиясини ҳам тайёрлаган.\nЯнги авлод iPad Air – миш-мишларга қараганда, у iPad Pro’га ўхшаш бўлиб, Touch ID сенсори қурилмани ёқиш-ўчириш тугмачасида жойлашган.\nОперацион тизимнинг янги – iOS 14 версияси. Унда гаджетларни автомобил қулфи учун калит сифатида ишлатиш функцияси, iMessage иловасида гуруҳли чатлар ҳамда янгиланган Siri бўлади.\nЎҚИНГ: AirPods Studio симсиз қулоқчини тайёр: нарх ва хусусиятлари\nApple Event тадбирида тақдим этилиши аниқ бўлмаган маҳсулотлар рўйхати эса қуйидагича:\niPhone 12 – компания бу серияда учта ўлчамда жами тўртта моделдаги айфон тайёрлаган. Мухлисларнинг улардан энг кўп кутаётгани – 5G стандартини қўллаб-қувватлашидир. Бироқ, гап-сўзларга кўра, мазкур технология айфонларнинг фақат катта моделларида бўлади, шунда ҳам у фақат АҚШ, Жанубий Корея ва Японияда ишлайди. Бундан ташқари, бу янги смартфонлар лидар сенсорига эга бўлиб, у тўлдирилган борлиқ технологияси билан ишловчи сервисларда қўлланади. Дарвоқе, Apple Event маросимининг таклифномаси AR-сурат кўринишида тайёрланганига асосланиб, айримлар унда iPhone 12’лар барибир тақдим этилишини тахмин қилишмоқда.\nAirPods Studio – купертинолик техногигантнинг биринчи тўлиқ ўлчамли (қулоққа тиқиб қўйиладиган эмас) симсиз қулоқчини. Биз унинг нарх ва хусусиятларини эълон қилганмиз.\nApple One – компаниянинг Apple TV+, Music, News+, Arcade ва бошқа сервисларига ягона обуна хизмати. Компаниянинг кейинги йиллардаги стратегиясига қараганда, бу – жорий куздаги энг муҳим релизлардан биридир.\nУмуман олганда, ўтган йил кузги тақдимотдан буён Apple ўз эътиборини девайсларга эмас, балки кўпроқ онлайн сервисларга қаратиб келмоқда. Бунинг ҳам сабаби бор, албатта: кейинги йилларда компаниянинг даромадида iPhone’ларнинг улуши анча пасайган. 2015 йилнинг учинчи чорагида Apple фойдасининг 63,2% қисми смартфонлар сотувидан тушган бўлса, жорий йилнинг 3-кварталида мазкур кўрсаткич 44,2 фоизни ташкил этган. Сервисларнинг ҳиссаси эса худди шу даврда 10% дан 22% гача ўсиб чиққан.\nАсосий эътиборни моддий девайслардан онлайн сервисларга кўчиргани коронавирус пандемияси шароитида ҳам Apple бизнесининг пасаймаслигига шароит яратиб берди. Жорий йилнинг учинчи чоргида эса у ҳатто рекорд кўрсаткич қайд этди – ўтган йилгидан 11 фоизга кўп, яъни $59,7 млрд даромад кўрди.\nЯнгиликларни Terabayt.uz билан бирга кузатишда давом этинг.\n#"ақлли соат" #Apple #Apple iPhone #Apple Watch #iPad Air #мобиль операцион тизим #Планшетлар #смарт-соат #смартфонлар #аксессуарлар #веб-сервислар #Apple iOS 14 #онлайн сервислар #Apple AirPods Studio #Apple One


Равшан Эрматов ЎФАнинг биринчи вице-президенти бўлиши айтилмоқда\nРавшан Эрматов ЎФАнинг биринчи вице-президенти бўлиши...\n13.06.2019 14:32 0 1739\nФИФА рефериси Равшан Эрматов ЎФА биринчи вице-президенти лавозимида иш бошлайди. Бу ҳақда «GoSport.uz» ишончли манбаларига асосланиб хабар бермоқда.\nМаълумотларга кўра, тез орада ЎФА ижроқўмининг навбатдан ташқари йиғилиши бўлиб ўтади ва унда Равшан Эрматов номзоди кўрсатилиши айтилмоқда.\nМаълумот учун, ЎФА президенти Очилбой Раматов саналади. Аммо Раматов ҳукуматда ва Транспорт вазири сифатида ҳам иш олиб бориши сабабли одатда ўзбек футболига ЎФАда биринчи вице-президенти жавоб беради.\nСал олдинроқ, Умид Аҳмаджонов Ўзбекистон футбол ассоциациясидан кетганлиги ҳақида хабар берилганди.\nРавшан Эрматов ЎФА\nЖамият 05/12, 13:11\nСпорт 27/11, 09:22\nЖаҳон рекордчиси Равшан Эрматов ҳакамлик фаолиятини якунлади\nСпорт 03/11, 18:09\nЎФА раҳбарияти Ўзбекистон ёшлар терма жамоаси аъзолари билан учрашди


Ўзбекистон Савдо-саноат палатасида маҳсулотларни экспорт қилиш масалалари муҳокама қилинди\n08:20 / 08.02.2017\nЎзбекистон Савдо-саноат палатасида Иқтисодий ҳамкорлик ва тараққиёт ташкилоти (ИҲТТ) вакиллари билан мулоқот бўлиб ўтди. Унда, шунингдек, Ўзбекистон кичик бизнес ва хусусий тадбиркорлик экспортини қўллаб-қувватлаш жамғармаси вакиллари ҳам иштирок этишди. Бу ҳақда Кун.уз мухбири хабар қилди.\nҚизғин мунозаралар шаклида бўлиб ўтган давра суҳбатида кичик бизнес субъектларининг ўз маҳсулотларини хорижий бозорларга сотиш, ташқи бозорда мижозлар ва харидорларни топиш, шартномалар имзолашда дуч келаётган муаммоли масалалар муҳокама қилинди.\nШу билан бирга, ИҲТТ билан ҳамкорликда 2017 йил март ойида бўлиб ўтажак анжуман учун тавсиялар ва таклифлар ишлаб чиқилди.\n13:05 / 02.08.2017


Бу ҳақда Қарши олийгоҳларидан ишловчи исми ошкор қилинмаслигини сўраган ходим маълум қилди.\nҚашқадарё вилоят прокуратураси вакили Озодлик билан микрофонсиз суҳбатда Ўролов иши судда кўрилганини тасдиқлади.\nЖиноят иши материалларига кўра, Акром Ўролов шу йилнинг 16 сентябрида Қашқадарё вилояти Нишон тумани Оқ олтин жамоа хўжалиги далаларидаги пахта терими даврида 4 нафар сабоқдоши, факультетнинг 4 курс талабалари - 1990 йилда туғилган Козим Омонов, 1990 йилда туғилган Самандар Нурматов, 1988 йилда туғилган Зафар Тўхтаев ҳамда 1989 йилда туғилган Воҳид Қодировларни пичоқлаган.\nБу талабалардан Козим Омонов воқеа жойида, Самандар Нурматов эса Республика Тез Тиббий Ёрдам Маркази Қарши филиалининг реанимация бўлимида жон таслим қилган.\nТалабалар ўртасида чиққан можарога факультет деканати тарафидан юқори курс талабаларнинг бошланғич курслар устидан назоратчи қилиб тайинлангани ва ўз навбатида, катталар уларни ургани, кўпроқ пахта теришга мажбурлагани сабаб бўлгани айтилмоқда.\nЧироқчи туманида истиқомат қилган судланувчи Акром Ўроловнинг яқинлари суд мажлислари ҳарбий дала судларига хос тезкорлик билан ўтказилгани ва ҳукмнинг адолатсиз бўлганини таъкидлашмоқда.


УЧАР ОДАМСОТАРЛАР » "Bulung‘ur hayoti" gazetasi\nGazeta: admin Қўйилган сана: 30-10-2019, 11:42 Рукун: Янгиликлар / ТУМАН ХАЁТИ Кўрилди 91\n“Эҳтиёт бўлинг, улар одам сотарлар”. Бу гап бугунги кунда деярли барчага ёд бўлиб кетган. Одам савдосига қарши курашиш бугуннинг долзарб мавзуси. Шу боис, бундай жирканч иллатга қарши барча бирдек кураш олиб бориши ҳамда инсонларни огоҳликка, ҳушёрликка чорловчи бундай даъватлар, шиорлар барча кўринарли жойларга илиб қўйилган. Шундай бўлсада, баъзи содда фуқароларимиз ишонувчанлиги боис ҳамда чет мамлакатларга бориб тезда бойиб кетишни истовчи кишилар ана шундай “учар одам сотарлар” домига илиниб қолишмоқда.\nКаттақўрғон шаҳрида туғилган Клара Дильмурадова ва Самарқанд туманида туғилган Нилуфар Хусеновалар бир неча йиллардан буён Ҳиндистон давлати Деҳли шаҳрида яшаб, йиллар давомида фоҳишалик билан шуғулланиб келишган. Эндиликда улар алдов йўли орқали ёш, чиройли, нуқсонсиз қизларни моддий мақсадни кўзлаган ҳолда Ҳиндистон давлатида фоҳишалик билан шуғулланишга ва катта пул эвазига ҳинд фуқароларига фарзанд туғиб бериш шарти билан 2019 йил сентябрь ойидан буён Н. Хусенованинг Ҳиндистон рақамига очилган “NILU NANDINIJI” номли телеграмм ижтимоий тармоғи орқали юртимиздаги Ҳиндистонга бориш истагида бўлган қизлар билан гаплашиб, у ерда бир нечта қизлар фоҳишалик билан шуғулланиб келаётганлигини, агар келишса фоҳишаликдан тушган пулни элликка эллик қилиб бўлиш шарти билан қизларни таклиф этиш билан шуғулланган. Шунингдек, бу ерга келган қизларнинг ҳар бирига бошқа исм, яъни, “лақаб” қўйилиши ҳамда келишилган пулни ишлаб берганидан сўнг бойвачча ҳинд фуқароларидан бирига турмушга бериш таклифини билдиришган.\nКомплекс тезкор профилактик тадбирда туман ИИБ ТЭҚКБ гуруҳи катта тезкор вакили, майор Қ. Қобилов, тезкор вакил катта лейтенант Д. Омонов, вилоят ИИБ ТЭҚКБ катта тезкор вакили, майор Т. Элибоевлар томонидан ҳамкорликда ўтказилган тезкор тадбирда К. Дильмуродова ва Н. Хусеновалар навбатдаги қизларни Ҳиндистон давлатига кетиш учун “Тошкент – Деҳли” йўналишидаги самолётга билет олиб, мижозларни “Ислом Каримов” номидаги Тошкент халқаро аэропорти орқали олиб чиқиб кетмоқчи бўлган пайтда ИИБ ходимлари томонидан ушлаб қолинди.\nМазкур ҳолат юзасидан Булунғур туман ИИБ ҳузуридаги Тергов бўлими томонидан Ўзбекистон Республикаси ЖКнинг 135-моддаси 1-қисми билан жиноят иши қўзғатилди.\nтуман ИИБ ТЭҚКБ гуруҳи катта тезкор вакили, майор.


Япония мамлакатга кириш қоидаларини кучайтиргани ҳақида хабар берди\n03 Mart 11:50 / Published in COVID-19\nЯпония мамлакатга кириш қоидаларини кучайтирмоқда\nЯпония оммавий ахборот воситалари ҳукуматнинг дунёнинг 13 мамлакатидан кириш қоидаларини қатъийлаштиргани тўғрисидаги қарори ҳақида хабар беришди.\nГап Австрия, Белгия, Бразилия, Германия, Дания, Италия, Нигерия, Голландия, Бирлашган Араб Амирликлари, Словакия, Швейцария, Швеция, Франция ҳақида кетмоқда. Учиб келганингиздан кейин уч кун ичида ихтисослашган карантин муассасаларида туришингиз керак. Шундан сўнг, улар коронавирус тестидан ўтишлари керак ва агар салбий натижа бўлса, улар уйларига қайтиб, яна икки ҳафта у эрда ўзларини ажратиб олишлари мумкин.\nУшбу чоралар 5 мартдан кучга киради. Улар Японияга киришдан олдин икки ҳафта давомида рўйхатдаги мамлакатларда бўлганларга ҳам тегишли.\nБуюк Британияда коронавируснинг янги турини кашф этилиши муносабати билан дунёнинг барча мамлакатлари ва минтақаларининг фуқароларига янги визалар беришга амалда тақиқ 28-декабр куни Японияда кучга кирди. Дастлаб, ушбу чора январ ойининг охиригача амал қилиши керак эди, аммо кейинчалик фавқулодда режим билан бирга узайтирилди. У 7 мартгача Токиода ва унга қўшни Канагава, Сайтама ва Тиба префектураларида амал қилади. Бироқ, «Yomiuri» газетаси хабар берганидек, режим бекор қилинганидан кейин ҳам Япония расмийлари чет элликларга янги виза бериш тақиқини бир мунча вақт сақламоқчи.\nҲозирда бу ерда доимий яшайдиган ва узоқ муддатли визалари бўлган Япония фуқаролари ва чет элликларгина киришлари мумкин. Чегарани кесиб ўтишда, улар боргандан кейин 72 соат ичида топширилган COVID-19 учун синовдан ўтганлиги тўғрисида ҳужжат бўлиши керак. Аэропортда келгандан кейин яна бир синовни ўтказиш керак. Кейин чет элдан келганлар уйда 14 кунлик карантиндан ўтишлари керак бўлади.\nTagged under: КАРАНТИН, КИРИШ, ЯПОНИЯ, ҚОИДАЛАР\n19-август соат 17:00 га келиб касалланганларнинг умумий сони 36 968 га етди\nНемис олимлари коронавируснинг заифлиги ҳақида гапириб беришди


Виталий Понамарёв: “Муҳаммад Солиҳ Совет давридаёқ мухолиф фаолият олиб борган кам сонли инсонлардан эди” « Ўзбекистон Халқ Ҳаракати\nВиталий Понамарёв: “Муҳаммад Солиҳ Совет давридаёқ мухолиф фаолият олиб борган кам сонли инсонлардан эди”\n03 December 2019 - 8:19\nМуҳаммад Солиҳнинг 70 йиллик таваллуд айёмига бағишланади\n“Мен биринчи бор Муҳаммад Солиҳни 1988 йилнинг декабр ойида кўрганман. Москвада Москва халқ фонди бор эди, мен ахборот марказига раҳбарлик қилар эдим. Ҳамкасбларимиз билан бизнинг Ўрта Осиё республикалари бўйлаб сафаримиз бор эди. Биз демократик ҳаракатларни излаётгандик. Ва шунда мен биринчи маротаба «Бирлик»нинг йигитлари билан танишдим, ва алоҳида Муҳаммад Солих билан ҳам учрашдим, у ўша вақтда Ёзувчилар Уюшмасининг иккинчи қаватдаги ўтирар эди.\nЁзувчилар уюшмаси Ўзбекистон меҳмонхонаси олдидаги бинода. У менда жуда кучли таъссурот қолдирди. Унинг Ўзбекистонда катта сиёсий келажаги бор бўлган, кучли сиёсий шахс эканлиги кўриниб турганди.\nҚолаверса, биз келишимиздан олдин “Инқилоб xиёбони”да Муҳаммад Солиҳ ҳимоясига талабалар митинги бўлиб ўтган эди. Айни шу вақтда 31-моддага асосан «Бирлик» ташкил этилган ва Солиҳ танқид қилинаётганди, бу Тошкентда ўтказилган илк намойишлардан бири эди.\nЎша даврда сиёсий фаолият билан шуғуллана бошлаган кўплаб одамлар пайдо бўлди. Аммо Муҳаммад Солиҳ Совет давридаёқ мухолиф фаолият олиб борган кам сонли инсонлардан эди. Умуман олганда мен бундай инсонларга ҳамма вақт жуда катта ҳурмат билан қараганман. Улар ҳамма вақт қандайдир маёқ вазифасини ўтаб келишган.\nЯқинда мен уч ҳафта давомида Ўзбекистон бўйлаб сафарда бўлдим. Ҳозир у ерда Муҳаммад Солиҳга қарши оммавий тарғибот кетмоқда… 1936 йилда Троцкий ҳақида шундай ёзган эдилар!\nУ гўёки барча ёмонликлар рамзи, унинг исми ҳар доим жиноятчи ва қандайдир исломий фундаменталистлар номи билан бир қаторда кўрсатилади.\nМактабларда мажлислар ўтказилиб, “Муҳаммад Солиҳ деган шундай қўрқинчи одам бор” дея, болаларга махсус тушунтирилади. Менга Жиззах мактабларидан бирининг 7- синфида ўқийдиган ўқувчисининг, мана шундай суҳбатлардан таъсирланиб чизган бир расмини совға қилишди. Болакай Муҳаммад Солиҳни “тасвирлаган”, уни билмагани учун ваҳобийга ўхшатибди, узун соқолли кишини милиция ҳибсга олиб, уни автомобилга олиб бораётганини чизган. Тарғибот билан ҳатто ёш боланинг онгини шу даражада бузишган.\n…Ҳозирда Ўбекистонда оғир вазият. Каримов Тожикистон бўйича Раҳмоновга унинг мухолифат билан музокара столига ўтириши кераклигини айтар эди… Мен айни таклифни Каримовнинг ўзига айтишни истардим. Албатта,Муҳаммад Солиҳ барча сиёсий жараёнларда аввал қандай бўлса, ҳозир ҳам, келажакда ҳам жуда муҳим фигура бўлиб қолаверади… Асосий шахслардан бири»\n“Марказий Осиёда инсон ҳуқуқлари бўйича Ахборот маркази” ижроий директори\n(1999 йил 20 декабр куни “Мемориал” уюштирган тадбирда чекилган видеодан олинди)\nИмператив-6. Фаросатли давра\nИмператив-5. Ўзбек учун нима қилдинг?\n16 ФЕВРАЛ ҲАҚИДА СОБИҚ СИЁСИЙ МАҲБУСЛАР ЮСУФ РЎЗИМУРОДОВ ВА БОБОМУРОД АБДУЛЛА ҲОТИРАЛАРИ\nИМПЕРАТИВ-8. МИЛЛИЯТЧИ 27/02/2021-20:00\nЯнги партия тузаётган Хидирназар Аллақулов Андижонда сўроқ қилинмоқда. Фарзандлари жаримага тортилди 27/02/2021-19:52\nИмператив-7. Қон-қонимга сингиб кетган тил 24/02/2021-03:30\nЎлат пайтидаги базм ёки Ўзбекистон президентининг қароргоҳлари ҳақида 22/02/2021-11:02\nИмператив-6. Фаросатли давра 19/02/2021-14:50\nИмператив-5. Ўзбек учун нима қилдинг? 16/02/2021-15:57\n16 ФЕВРАЛ ҲАҚИДА СОБИҚ СИЁСИЙ МАҲБУСЛАР ЮСУФ РЎЗИМУРОДОВ ВА БОБОМУРОД АБДУЛЛА ҲОТИРАЛАРИ 15/02/2021-08:11


Шифо умиди – nurullohuz.com\nЯқинда жияним айтиб қолди: бир аёл "Аъузу биллаҳи минаш шайтонир рожийм" билан "Бисмиллаҳир роҳманир роҳийм" ёзилган бир қоғозни кўрсатиб:\n– Кўриб беринг, тўғри ёздиммикан? – дебди. Жияним текшириб бергач:\n– Нимага ёзиб олдингиз буларни? – деб сўрабди. Аёл:\n– Ёдлаяпман, – деб жавоб қилибди.\nШу воқеани гапиратуриб, жияним ажабланди:\n– Наҳотки одамлар "аъузу" билан "бисмиллоҳ"ни ҳам билмаса?!\nОта-онаси ўргатмаган бўлса, бу калималар тилга олиб туриладиган давраларда юрмаган бўлса, қаердан билсин.\nҚолаверса, биз кеча: "Худо-пудо йўқ, дунё ўзидан-ўзи пайдо бўлган, одам маймундан тарқалган…" деган назария билан қуролланган жамиятда яшадик. Худонинг йўқлигини исботлаш учун "Худо бор!" дегувчиларни қиличдан ўтказган тузумни бошдан кечирдик. "Худо бор!" дея таълим бергувчи китоблар ўтга ташланди, "Худо бор!" деган кимсалар қатлиом қилинди, "Худо бор!" деган қалблар заҳарланди. Ёнганлар ёнди, ўлганлар ўлди, аммо заҳарланган қалблар… Яъни, кетганлар имон билан кетди, қолганларга қийин бўлди. Қийин бўляпти. Қийин бўлади ҳам. Қийин бўлиши шунинг учунки, қалбнинг заҳри унча-мунча ҳаракат билан кетмайди. Асоратини ҳали узоқ вақт кўрсатиб туради. Аммо қўл қовуштириб ўтиравериш ҳам ақллининг иши эмас. Тезлик билан мутахассис табибга мурожаат этишимиз лозим. Ҳолбуки, бизнинг Бош табибимиз Қуръони Каримдир, суннати Набавиййадир. Тилимиз билан дилимиз: "Худо бор! Худо бир! Худодан бошқа илоҳ йўқ! Муҳаммад (с.а.в.) Унинг элчисидир!" деган ҳақиқат устида бирлашса, шифо шундадир.\nҲолимизга бир қарайлик-а, бундан ортиқ тушкунлик бўладими?! Ҳар бир хайрли ишини Аллоҳ исми билан бошлашга буюрилган миллатнинг тили бугун "бисмиллоҳ"га келмай турса! Бугун ҳатто кексалар ҳам "Баракаллоҳ!" демай қўйишди, бир ишимиздан қониқишса, "Малладец!" деб елкамизга қоқишяпти. Бир ишдан ҳайратга тушсак, "Гап йўқ!" деймиз, "Субҳаналлоҳ"га тилимиз айланмайди. "Бўловради” деган сўз билан ҳалол-ҳаром аралашиб кетди. Аллоҳимиз бу ишдан қайтарган, болам", деб қўйиш зеҳниятларимизга ёт бўлиб қолди.\nБу ҳолимизни ўнглашни оиламиздан бошлашимиз керак. Фарзанд тарбиясида майда нарса йўқ. Икир-чикиригача эътибор бериб, ҳар бир чиройли, исломий лафзларни уларнинг тилларига ва дилларига солиб боришимиз лозим. Бир ишни шунчаки "Қил!" деб қўяқолмасдан, "Аллоҳимиз шу ишга бизларни буюрган", деб уқтирсак; бир ишни шунчаки "Қилма!" деб қўяқолмасдан, "Пайғамбаримиз (с.а.в.) бизларни бу ишдан қайтарганлар", десак; ҳар бир ишни "Динимизнинг кўрсатмаларига мос" ёки "Динимизнинг кўрсатмаларига зид", деган ўлчовларда баҳоласак, шоядки қалбларимиз шифоланиши ҳам тезлашса. Худосиз тузум узоқ йиллар давомида, аста-секинлик ва тиришқоқлик билан лафзларимиздан диний истилоҳларни сиқиб чиқарган эди, бунга муқобил биз ҳам энди жидду жаҳд ва сабр билан у муборак сўзларни тилларимизга қайтарайлик. Шоядки шунда калбларимиздаги заҳар сўрилиб кетса, тилларимиз яна “аъузу” га ва “бисмиллоҳ"ларга келиб қолса…


Ўзбек зеҳниятидаги инқилоб: Чет эллик куëв модаси\nАсрлар давомида “Яхши қиз маҳалласидан чиқмас”¸ “Узоқдаги қуйруқдан¸ яқиндаги ўпка яхши”¸ “Бойга келин бўлгунча¸камбағалга қиз бўл”¸ деган мақол-маталларга эргашиб яшаб келган ўзбеклар орасида бу мақоллар эскирганини ўз ҳаëти мисолида исботлаëтганлар кўпаймоқда.\nМусулмонлар учун муборак саналмиш Рамазон ойида ўзбекистонликлар кўпининг “оғзи ëпиқ” бўлгани боис¸ айни кунларда никоҳ тўйлари деярли ўтказилмаëтир.\nАммо карнаю сурнай садоларининг бир ойга тинчиб қолгани¸ Рамазондан кейин авжи паллага кирадиган тўй мавсумига гизли ҳозирлик тўхтаб қолди¸ дегани эмас.\nАксинча¸ айни кунларда¸ бўлажак тўйларга замин ҳозирлашга масъул этилган амма- холалару¸ қайнона бўлгичлар оғиз очарга қадар бўлажак тўйнинг иккинчи қаҳрамонини излаш билан ҳалак.\nҚиздан совчи бор\nИнтернет технологиялари кун сайин инсон ҳаëтига яна бир янгилик олиб кираëтган замонавий дунëда¸ ўзбеклар ҳам юз йиллардан бери амалда бўлиб келган ижтимоий қоида-қонунлардан воз кечишга жасорат топмоқдалар.\nЎғил уйлантираман¸ деб тагли-тугли қиз қидириб юрган оналар қидирув кўламини ўз маҳалласи ва қариндош-уруғлари доирасидан чиқариб¸ Интернет ва совчилик агентликларига қатнаëтган бўлса¸ маҳалла-кўй нима дейди¸ деган қолипни синдираëтган қизлар онаси ҳам уйига келаëтган совчилар билан чекланмай¸ қарши совчилик” тармоғини йўлга қўймоқда.\nБу жараëн ҳақида Тошкентдаги “Совчи-элит” агентлигини ходимаси гапиради:\n- Бўлажак қайноналар келаяптида. Бўлажак қайноналар келин қидириб келаяпти. Бизлар топиб бераяпмиз яхши-яхши қизлардан. Қизларнинг онаси ҳам кимга беришни билмасдан эмас¸ ўзининг кўнглига ëқадиган одам бўлмагани учун, ҳамма ҳам хоҳлайдику яхшироқ жойга берай қизимни деб. Қиз бола эшикка қараб ўтиради. Кутади. Ўзини реклама қилмайдкику. Ўзгараяпти, жуда кўп ўзгараяпти. Ўзгариш катта. Тушуниб етганлар мана шу ерга келади, хурсанд бўлиб кетаяпти¸ дейди профессионал “совчи”.\nСовчилик агентликлари эшигини жиринглатаëтганлар¸ бу даргоҳга не орзу¸ не талаб билан келмоқда?\n-Ҳамманинг хоҳиши ҳар хил. Ўша хоҳлаганини бизларга анкета тўлдиради. 35 та саволдан иборат анкетамиз бор. Ўшани тўлдириб, қўядиган талабларимиз катта.\nБир хил йигитлар онаси билан келади ëки ўзи алоҳида келади, ўзи тўлдиради ўзининг хоҳиши, бошқасини. Саволларимиз ҳаммаси керакли. Ўзи тўғрисида маълумот, иккинчиси бўлажак турмуш ўртоғининг мезонларини беради. Суратини ташлайди. Биз ҳар бир янги келган одам билан суҳбатлашамиз. Кўрамиз қанақа, ўзи гапидан ҳам билинадику. Бизнинг ҳам тажрибамиз катта¸ дейди Тошкентнинг Ўрдасида жойлашган “Совчи элит” агентлиги ходимаси.\nСовчилик агентлиги ходимаси Озодлик билан суҳбатда 2010 йилдан бери расмий лицензия билан иш кўрсатаëтган бу ширкат асосан жамиятнинг ўзига тўқ¸ тагли-тугли қатламига хизмат қилиши ва кўчадаги дуч келган қиз ëки йигит¸ хизмат ҳаққини тўлаш билангина¸ бу агентлик мижозига айлана олмаслигини таъкидлайди.\n“Паспортию¸ доимий яшаш манзилини тасдиқловчи ҳужжатлар баробарида¸ бўлажак мижозларимиз узоқ суҳбатдан ўтиши керак. Биз жамиятнинг фақат “элита”сига хизмат кўрсатамиз”¸ деб қўшиб қўйди “Совчи элит” агентлиги ходимаси.\nСуҳбат давомида¸ Ўзбекистон никоҳ бозорида бугунги кунда кимнинг “элита” экани ҳам ойдинлашди:\n- Мана ҳозир ўзимизнинг йигитлар ҳам, Худога шукур, кўплари чет элда ўқиган. Англияда, Европада, Америкада, Белгияда ўқиб, ишлаб, бир хиллар ўша ерда қолади. Олиб кетишмоқчи. Шунақа контингент асосан. 98 фоиз ўзбеклар. Икки йилга яқин бўлиб қолди очилганимизга. 40 тача тўй қилдик. Савияси ошиб бизларнинг ўзбекларнинг ҳам чет элдагидай мурожаат қилиб.\nМасалан йигитларимизнинг кўплари чет элда ўқиган, чет элда ўқимаса бу ерда ҳам ўқиган, жиддий ишларда ишлайди. Куни билан банд. Қайси вақтда қаерга бориб танишиши керак? 28-29 ëшга бориб уйланишга қарор қилишаяпти. Ойисига айтадиганмас топиб беринг деб. Ўзи вақти бўлмаса. Какая порядочная девушка например метро, кўчада, кафеда танишади? Қизлар ҳам худди шу. Шунинг учун шунақа службага мурожаат қилишга тўғри келади¸ дейди Тошкент марказидаги “Совчи элит” агентлиги ходимаси.\nЎзбекистондаги тиббиëт коллежларидан бирида ўқиëтган 19 яшар Камола бугун ўзига тўқ оилалар қизлари орасида “бозори чаққон куëвлар”¸ айнан “Совчи элит” ходимаси тилга олган каби¸ чет эл ëки Тошкентдаги хориж олийгоҳлари филиалларида ўқиб¸ Ўзбекистонда яхши ишда ишлаëтган йигитлар эканини айтади:\n- Қанақа куëв десам, ўқиган, яхши ўқишларни битирган, яхши ўқишлар иш топиладиган ўқишларда, масалан бизнесмен ҳозир кўпинча. Бизнесмен бўлиш учун Нархозда (ҳозирги Тошкент давлат иқтисодиëт университети) ëки Сингапурда. Ҳозирча ўзбекни хоҳлашади. Лекин биз хил қизлар бор чет элга кетишни хоҳлайди¸ улар ҳам чет элдаги ўзбекка тегишни хоҳлайди¸ дейди ўзи ҳам “куëв танлаш” машақққати билан бевосита таниш Камола.\nТалаба қизнинг айтишича¸ бўлажак келин-куëвлар¸ бир-бирларини топиш учун ҳатто прогрессив оналарида ҳам йўқ¸ янги ва аллақачон синалган усулга кўпроқ ишонишади. “Бу эса¸ ижтимоий тармоқлар¸ танишларимнинг танишларидир”¸ дейди Камола:\n- Ҳозир Интернет энг урф бўлган нарса бизларда. Facebookка киришади. Ҳозир Ўзбекистонда энг тарқалиб кетган сайт Oдноклассники. Деярли 90 фоиз ўзбеклар бор у ëқда¸ дейди келин-куëвнинг бир-бирини қидириши асосан Интернетга кўчганини таъкидлай туриб Камола.\nИнқилоб – жамиятнинг ночор қатлами зеҳниятида\nЎзбекистонда никоҳ ва қуда-андачилик борасидаги эски анъналарни тамоман бузиб¸ уларни янги иқтисодий-ижтимоий муносабатлар¸ қолаверса¸ глобал дунëга мос тарзда ислоҳ қилинган янгиларига алмаштириш¸ жамиятнинг ўртадан паст¸ ночор қисмларида кучли намоëн бўлмоқда¸ дейди ўзбекистонлик таниқли блоггер Гуласал Камолова.\n-Ҳозир бошқа миллатларга қизини узатиш ҳам кўпайган. Масалан¸ Бухорода кўп тўйларни кўрганман, ўзим иштирок этганман, бухоролик қизлар туркларга турмушга чиққан ëки арабларга турмушга чиққан. Айни пайтда¸ водийда Жанубий Кореяга қиз узатиш модага айланибди. Кореялик Ислом динини қабул қилмаса ҳам¸ узатишаяпти экан. Кореяга қизини узатган наманганлик опахон билан гаплашиб қолсам, у кореялик йигитга қизини беришдан олдин Тошкентдан битта квартира олдириб, кейин қизини узатибди¸ дейди “Бухоро қизи” тахаллуси билан блоггерлик қилиб келаëтган Гуласал.\nҚизлари қулоғига аввалига ўз маҳалласи¸ топилмаса¸ қишлоғи ëхуд шаҳридан куëв топиш шартлигини қуйиб келадиган ўзбек оналари¸ бугун куëв ўзбек бўлсин¸ ëки мусулмон бўлсин¸ деган энг сўнгги анъанавий чегарадан ҳам воз кечмоқдалар. Бунга эса¸ бир томондан¸ моддиятчилик¸ иккинчи томондан¸ ночорлик туртки бўлмоқда¸ деб давом этади блоггер:\n- Молпарастлик деса керакда буни. Қизларимизнинг мол сифатида сотилгани борку бизда. Қалин деймиз, бошқа деймиз. Ўзбекка ҳам сотамизку. Шунчалик бўлиб кетганки, қанча кўп нарса берсангиз қизни узатаëтганда, обрўси баланд, зўр жойга берибди дейди. Ҳозиргача ўзбеклар бойга беришга ҳаракат қиладию бахтли бўлишини тиламасдан.\nВодийда Кореяга қиз бериш жуда модага айланибди. Бу ерда ҳар бир хорижлик куëв бой ҳисобланар экан. Хорижданми демак у бой. У боқа олади. У кетса, орқасидан бошқа фарзандлари ҳам кўтарилиши мумкин. Худди шу нарса шаклланиб қолган. Қизимни берсам, куëв тараф қолган фарзандларимга ëрдам беради деган нарсада. Биласизми бу фахрга айланиб кетган ҳозирги пайтда. Илгари уят ҳисобланса, ҳозир “Ўўў, қизини чет элга берибди” деган қандайдир ҳавас кучайган. Уяти йўқ уже. Бу ҳавас. Қанийди бизда ҳам шунақа бўлиб қолса, деган маънода бу ҳавасга айланиб кетган. Бундайлар қандайдир супер тоифага айланаяпти. Кўпроқ ночор оилалар, ўртаҳол оилалар, ҳақиқатан моддий қийинчиликка дучор бўлган оилалар орасида кўп¸ дейди ўзбекистонлик блоггер Гуласал Камолова.\n18 август куни муборак Рамазон ойи тугаб¸ авжи пишиқчиликка ғарқ Ўзбекистонда тўй мавсуми бошланади. Бу тўйларнинг¸ дейлик 10 йил аввалгиларидан бир фарқи¸ келин ва куëв сифатида даврага кириб келадиган қиз-йигитларни бу тантанага олиб келган йўлнинг янада турлилиги (қўшнилар¸ қариндошлар¸ совчилик агентликлари¸ Facebook, Одноклассники ва ҳоказо...) бўлса¸ яна бошқаси¸ куëв тўралар миллатию динининг ҳам ранг-баранглигидир....\nP.S.Германияда яшайдиган ўзбекистонлик Олимжоннинг Озодликка йўллаган блогида ҳам айни шу жараëн манзараси акс этган.


Халқимизнинг миллий асрларга тенг миллий қадрияти кураш бугун жаҳонга юз тутди. Шу йилнинг 22-25 март кунлари Ҳиндистоннинг Пуна шаҳрида ўтказилган кураш бўйича X Осиё чемпионатида иштирок этган мамлакатимиз спортчилари миллий курашимизни яна бир бор халқаро ареналарда намоён этишди.\nОсиё–Океания Кураш Конфедерацияси (КСАО) тақвимига кирувчи энг йирик мусобақада қитъамизнинг 20 дан зиёд мамлакатидан келган икки юздан ортиқ полвон 15 вазн тоифасида гиламга тушди. Эътироф этиш жоиз, энг кўп иштирокчига (21 нафар) эга бўлган терма жамоамиз аъзолари Осиё чемпионатидан 10 олтин, 5 кумуш, 1 бронза, жами 16 та медаль билан қайтдилар. Бу юксак натижа ҳамюртларимизни умумжамоа ҳисобида ғолиб чиқишини таъминлади.\nҚувонарлиси шундаки, қизғин ва драматик баҳсларга бой бўлган кураш байрамида Ватанимиз шарафини муносиб тарзда ҳимоя қилган Наманган Давлат университети талабаси Мухлиса Абдумаликова 63 килограмм вазн тоифасида олтин медаль ва чемпионлик унвонига эга бўлди. Ҳиндистон, Турманистон, Хитой Тайпейи, Эрон давлатларидан келган рақиблари курагини ерга теккиза олган полвон қизимиз финалда жамоадоши Дилдор Шерметовани мағлубиятга учратди. Эътиборлиси шундаки, Мухлиса Абдумаликова шу йилнинг август–сентябрь ойларида Индонезияда бўладиган ёзги Осиё ўйинларида илк бор ўзбек кураши бўйича беллашувларда қатнашиш учун йўлланмани ҳам қўлга киритди.\n- Сафдошимиз Мухлисанинг ушбу юксак муваффақиятидан биз ёшлар беҳад хурсанд бўлдик. “Ҳалол”, “Ёнбош” каби иборалар ўзбек тилида дунё ареналарида янграмоқда, - дейди Ўзбекистон “Миллий тикланиш” демократик партияси Наманган вилояти Кенгаши “Ёшлар қаноти” етакчиси Маъмуржон Эргашев. – Зеро, ЎзМТДП Сайловолди платформасида ҳам миллий қадриятларимиз, матонат, жасорат, ватанпарварлик ва инсонпарварлик асосларини ўзида ёрқин мужассам этган ўзбек курашини Олимпия ўйинлари қаторига киритиш мақсадида Халқаро Олимпия Қўмитаси билан алоқани ҳар тарафлама мустаҳкамлаш устувор вазифалар ижроси ҳам таъминланаётгани эътиборга молик. Албатта, чемпион иштирокида жойларда ярқ этиб кўзга ташланаётган ўғил-қизларни ҳам спортга, хусусан миллий курашимизга ошно этиш борасида амалий саъй-ҳаракатларимизни давом эттирамиз.\nДарвоқе, бир неча карра Ўзбекистон ва Осиё чемпиони, жаҳон чемпиони Мухлиса Абдумаликованинг салмоқли ютуқларида биринчи устози, Янгиқўрғон туманидаги 47-умумтаълим мактаби мураббийси, республика тоифасидаги ҳакам Комилжон Бўтаев, Наманган Олимпия захиралари коллежида сабоқ берган мураббийлари Улуғбек Раҳмонов, вилоят кураш федерацияси ижрочи директори, мураббий Муҳаббат Кошеваларнинг муносиб ҳиссалари бор.\nТЕНГСИЗ ОСИЁДА МУХЛИСА